Indesak % 1 gehituko du bere langileen nomina, joan den urtarrilaren 1etik aurrerako eraginez | El Correo\nIndesak % 1 gehituko du bere langileen nomina, joan den urtarrilaren 1etik aurrerako eraginez\nArabako Foru Aldundiaren enplegu bereziko zentroak 750 pertsonari ematen die lan, eta, horien artean, hamarretik bederatzik ezintasunen bat dute\nI.AGOTE Sábado, 29 octubre 2016, 01:06\nIndesa 2010 SL Arabako Foru Aldundiaren mendeko sozietate publiko eta enplegu bereziko zentroak % 1 gehituko du bere langileen nomina aurten, 2015ko soldaten aldean. Ordainsarien gehitze hori urriko hilabete honetan hasiko da eragiten, atzerako eraginez, 2016ko urtarrilaren 1etik aurrera. Soldata gehitze hori eta Arabako Foru Aldundiko langileek nahiz GOFE Gizarte Ongizaterako Foru Erakundeko langileek azken hilabeteetan izan duten soldata gehitzea antzekoak dira.\nNeurri hau onartu da Indesa 2010 sozietatearen zuzendaritzak eta enpresa batzordeak atzo ostegunean egindako akordioaren ondorioz. Akordio hau puntuala da, eta hitzarmen kolektiboa berritzeko alde biak eraman duten negoziazio prozesu baten ondorioa da; negoziazio hori, oraindik, ez da amaitu.\nIndesa 2010 sozietateak 750 pertsona dauzka plantillan, eta, horien artean, hamarretik bederatzik ezintasunen bat dauka. Horien arteko gehienak, guztira 350, adimen ezintasunarekiko pertsonak dira. Beste 200 pertsonak ezintasun fisikoa dute, 70 pertsonak gaixotasun mentala, eta 40 pertsonak ezintasun sentsoriala.\nIndesa 2010en asmoa da kalitatezko enplegua sortzea Arabako ezinduentzat, enplegu iraunkorra, bai gizarte ikuspegitik, bai ekonomiaren ikuspegitik nahiz ingurumenaren ikuspegitik, haien laneratzea eta gizarteratzea lortzeko bitarteko gisa. Indesa 2010 sozietateko enplegatuek lan egiten duten jarduera arloak dira, besteak beste, industria, garbiketa, lorategiak mantentzea, industria garbitegiak eta cateringa.\nA-2625 errepidearen Bergonda eta Espejo arteko zorua berriztatuko da El comité apunta a la «falta de formación» como causa del accidente mortal en Michelin


Arkamurka natur taldea: apirila 2021\nEgilea: Asier Aldalur Zulaika ordua: 14:31 iruzkinik ez:\nEgilea: Asier Aldalur Zulaika ordua: 15:28 iruzkinik ez:\nJuantxo Unzuetak egun hauetan Zarauzko jardinetan aurkitu dituen orkideen zerrenda duzue hemen behean. Orkideak landare ezagunak dira lore oso deigarriak dituztelako;Izan ere, lorearen petaloak animalien antzekoak diren egiturak osatzeko eraldatzen dituzte. Badira hegazti(kolibriak) edo saguzarrak erakartzen dituzten orkideak, baina orkidea espezie ia guztiak intsektuek ernaltzen dituzte, esaterako erleek, tximeletek eta liztorrek.\nZarauzko 20 zonaldetan dauden 18 orkidea mota;\nLandare oso sofistikatuak dira, Charles Darwin bera konturatu zen orkideak eta intsektuak elkarrekin eboluzionatu dutela.\nZarauzko lorategietako belar mozketaren maiztasuna dela eta, loratzen ikusteko eta landareak identifikatzeko zailtasuna izaten dela azpimarratu behar da.\nGorriz daudenak obra aurretik zeuden orkidea kopurua da eta beltzez daudenak berriz aldamenean gelditu direnak.\nBeste zerrenda hau berriz, Zarautz eta Aia inguruan ikusitako beste 21 orkide espezie ezberdinen zerrenda da eta gorriz ale gutxi daudenak izango lirateke.\nEgilea: Asier Aldalur Zulaika ordua: 21:57 1 iruzkin:


Vitoria-Gasteizko Udalaren web-orria - Hiri hondakinen bilketa - Edukiontzi marroia - Hondakin organikoak\nHiri hondakinen bilketa – Edukiontzi marroia - Hondakin organikoak\nHondakin organikoak biodegradagarriak dira. Hondakin organikoak berariaz horiek biltzeko edukiontzietan biltzeak bi onura dauzka: batetik baliabideei albait etekin handiena ateratzeko aukera ematen du; bestetik luzatu egiten du zabortegien bizitza erabilgarria. Hondakin organikoak Jundizko tratamendu mekaniko-biologikorako lantegian hartzen dira, eta han bi produktu ekoizten dituzte hondakinetatik: batetik biogasa, energia-iturria; bestetik konposta, nekazaritzarako ongarri gisa erabiltzen da, baita paisaiaren inguruko lanetan zuloak betetzeko ere...\nUdalak hondakin organikoak biltzen ditu, hiriko hainbat lekutan banatutako 527 edukiontzitan.\nZer bota daiteke edukiontzi marroira?\nLandare jatorrizko hondakinak:\nFruta, fruitu lehorrak, haziak, barazkiak, belarra, loreak eta landare apaingarriak\nAnimalia jatorrizko hondakinak:\nHaragia, arrautzak, arrautza-oskolak, arraina, mariskoa, hezurrak, gazta eta etxeko animalien ilea\nSukaldeko papera, ahozapiak eta kartoia, baina bakarrik zikin baldin badaude\nOgi-papurrak, galletak eta opilak\nKafe-hondarrak eta -iragazkiak, baita infusio-hondar eta -poltsak (graparik gabe)\nAukeran, erabili itzazu poltsa konpostagarriak. Alabaina, bestelako poltsarik erabiltzen baduzu (biodegradagarriak, paperezkoak, plastikozkoak,...), eta konposta egiteko balio ez badu, lantegian bertan berezituko dute.\nZer onura dauzka materia organikoa birziklatzeak?\nMateria organikoaren gaikako bilketaren bidez konposta lortzen da. Konposta nekazaritza eta lorezaintzan zorua berriztatzeko ongarri gisa erabiltzen da, baita narriadura handiko eremuak birgaitzeko, eta herrilanetan ere.\nKonpostaren erabilerak ixten du frakzio organikoa.\nKonposta zabortegira eraman beharrean ongarri gisa erabiltzeak hainbat onura dakarzkigu:\nLuzatu egiten da zabortegiaren bizitza erabilgarria.\nSaihestu egiten du kutsadura arriskua gure ingurunean.\nMunduaren beroketaren aurkako lehian laguntzen du, negutegi efektuko gasen isurpenak murriztu egiten baitira.\nAhal duzularik, erabili itzazu poltsa konpostagarriak.\nHondakin organikoen gaikako bilketa hiri osoan\nHemen zaude Herritarren postontzia › Gai-arloak › Ingurumen eta iraunkortasuna ›\tGarbiketa publikoa / hondakinen bilketa › Página web: Recogida de residuos orgánicos - Biorresiduos\nAzken iruzkina ikusi (Noiz egina: 2020/07/27 07:57:19) | Ikus edukia\nIdoia 2019/04/04 14:41:46\nUdala 2019/04/05 13:51:42\nSaray 2020/07/25 17:26:50\nUdala 2020/07/27 07:57:19


Zein mugikor hautatuko ote dut? - Kaidara\nikasgelako praktika den esperientzia honetan gizarte zientziei aplikaturiko matematikako curriculumaren oinarrizko gaitasunak aztertu ziren. Horretarako, Agüimes-eko (Kanaria Handia) Playa de Arinaga Bigarren Hezkuntzako Institutuko DBH 4. mailako eta Batxilergoko ikasle batzuek eginiko lan-egitaraua hautatu zen, telefono mugikor baten erosketa xedea izaki. Prozesuaren zailtasunak topatuko zituzten ikasleek, pixkanaka-pixkanaka: koltaneko meatzarien egoera latza, mineral hori erauztearen ondorioz Kongoko Errepublika Demokratiko herritarrek nozitzen dituzten erasoak, etab. Prozesuaren amaieran ikasleak informazioa jaso zuen hainbat gairen inguruan: kontsumo arduratsuaz, Kongoko koltaneko meatzarien egoera latzaz, arma trafikoaz eta ingurugiroaz. Esperientzian zuzenean 27 ikaslek hartu zuten parte eta, zeharka, hezkuntza komunitateko berrehun lagunek. Lana egiteko unean ikasleak taldeka elkartu ziren eta horietako bakoitzeko arduradunak Messenger-en, posta elektroniko bidez edo ikasgelan, prozesuan zehar topaturiko zailtasun, eragozpen eta zalantzak helarazi zituen. Ohiko produktu (telefono mugikorra) horren atzetik ezkutatzen den errealitatea ezagutzeaz gainera, kontsumo arduratsu eta kritikoa sustatzea zen oinarrizko xedea.\nAfrikako gerriko berdea ametsa errealitate bihurtu zuen Wangari Maathai andreak\nBai, posible da


Tailerrak eta kontzertuak eskola txikien biziraupena ospatzeko - Onda Vasca\nTailerrak eta kontzertuak eskola txikien biziraupena ospatzeko\nErrezil jasoko du Aizarnako eskolak emandako lekukoa Andoni Ollokiegiren kontzertuarekin, besteak beste\n"Eskola Txikiak BIzirik" leloarekin, gaur 34. Eskola Txikien Jaia ospatuko da Errezilen. Festa honek Eskola Txikien komunitatea elkartzea du helburu eta baita eskola berezitu diren herri nahiz auzoen biziraupena ospatzea ere.\nEskola txikiak herri nahiz auzoetan izateak dakartzan onurak azpimarratu nahi dira, hezkuntza saretzeak duen garrantzia aldarrikatuz, horretan elkarrekin jarraitzeko dagoen konpromisoa berrestuz. Bestalde, ikasle, irakasle, guraso eta herritarren arteko loturak eta harreman positiboak indartu nahi dira.\nErrezilgo San Martin eskolara hubiltzen direnek, 10:00etatik aurrera, herriko produktuen azokaz, batukadaz eta zirko tailerraz gozatu ahal izango dute. Horrez gain, 14:30etan, herri-bazkaria egongo da. Arratsaldean, Andoni Ollokiegik kontzertu bat emango du eta, amaitzeko, "Argizulo Dup Station" taldearen emanaldiaz gozatu ahal izango dugu.


Israelen atxilotze politikaren erakusle | Berria.eus\nKhader Adnan preso politiko palestinarrak gose greba utzi du 66 egunen ondoren, apirilaren 17an aske utziko dutela hitzartuta Tel Aviven sistema judizialean zirrikitu bat ikusten hasi dira lehen aldiz ekintzaileak\n2012-02-22 / Ane Irazabal 0\nZartatu al dezake preso batek okupazio militarrak inposaturiko atxiloketa sistema? Ezetz zirudien, eta Israelek hala jakinarazi du azken 40 urteetan. Atzoko erabakiak, ordea, ez du horrela erakusten. 66 egunez gose greban egon ostean, Khader Adnan preso palestinarrak bere helburua lortu du, hein handi batean. «Aske izateko eskubidearen aldarrikapena izan da gose greba, eta Israelek palestinarron kontra erabiltzen duen atxiloketa administratiboa agerian utzi du», adierazi du Murad Khadallah abokatuak.Duela bi hilabetetik, egunak zehaztasun bereziz kontatzen ibili dira palestinarrak. Abenduaren 17an preso hartu zuten Adnan, atxiloketa administratiboa egotzita, eta bigarren egunean jada jateari utzi zion. Jihad Islamikoko bozeramaile ohia izaki, ez zen atxilotu zuten ezta kartzelan gose greba bat hasi zuen lehen aldia. Oraingoan, baina, amaierara arte jarraitzea erabaki zuen Janingo gazteak.Ordutik, bere borroka auzitegietara ere zuzendu zuen, baina denek eman zioten bizkarra. Otsailaren 13an Auzitegi Militarrak Adnanek aurkezturiko apelazioa ezeztatu zuenean geratu zen Israelen gelditasuna agerian. Moshe Tirosh epaileak «orekatutzat» hartu zuen erabakia, esku artean zuten material sekretuan oinarrituz, eta atxiloketa administratiboaren iraupena bere horretan mantentzea erabaki zuen; maiatzaren 8ra arte, alegia. Material sekretuaren edukiaz ez dute ezer jakin Adnanek eta haren abokatuek. Israelgo Auzitegi Gorenean apelazioa aurkeztea erabaki zuen orduan presoak, baina ez da beharrezkoa izan.«Arrazoia? Israelentzat eskandalu bat izango litzateke Adnan horrela hiltzea, zergatik atxilotu zuten ere argitu gabe», adierazi du George Rishmawi kazetari palestinarrak.Bazirudien Adnan hiltzeko arriskuak ez ziola buruhausterik sortzen Israelgo Gobernuari, baina kezkak egon bazeuden. Khadallahak horrela azaldu zuen egoera, akordioa iragarri baino lehenago: «Atxiloketa administratiboa arma boteretsua da Israelen eskuetan. Adnan aske uzteak zauri bat eragingo luke sisteman».Hain zuzen, indarren arteko orekan oinarritu da Israelgo Justizia Ministerioak eta Adnanen abokatuek egin duten akordioa. «Ez da bat-batean aske geratuko, baina apirilaren 17an, atxiloketa administratiboaren iraupena amaitu baino lehenago, libre geratuko da. Horren truke gose greba uztea erabaki du», adierazi du Rishmawik. Khadallahk ere argi dauka: «Israelek ez du aurrekaririk sortu nahi, eta horregatik, erdiko bidea bilatu du». Askoren ustez, ordea, 40 urtez mugiezin mantendu den sistemari lehen zauria eragin dio gose grebak.309 presoren egoera1967ko gerraren ondotik ezarri zuen Israelek atxiloketa administratiboa, lurralde okupatuetan inposaturiko legedi militarrari jarraiki. Xedapen hori jarraituz, mugarik gabe preso eduki daitezke palestinarrak, epaiketarik egin eta kargurik erakutsi gabe, segurtasun nazionalarentzat mehatxu bat izatea egotzita. Gaur egun, 309 palestinar daude atxiloketa administratiboaren pean. Horietatik 23 Palestinako Batzorde Legegileko kideak dira, iragan hilabetean atzeman zuten Aziz Dueik PBLko presidentea barnean sartuta.Adnanen osasunak, baina, ezin zuen gehiago itxaron. Presoak hasieratik uko egin zion Israelgo medikuntza sistemari, baina Giza Eskubideen Aldeko Fisikoak erakunde israeldarrak argi salatu zuen Safedeko ospitalera eginiko azken bisitan: une batetik bestera ikusmena galdu, bihotzekoa izan edo hil zitekeen.Bitartean, lurralde okupatuetako palestinarrek ezer egin ezinda begiratu diete azken egunetako trikimailu politikoei. Manifestazioak eta protestak antolatu bai, baina horien eraginaren indarra eskasa izaten ari zela onartu dute askok. «Ahul sentitzen gara. Khaderrek behar gaituela badakigu, baina ezin dugu ezer egin bere bizitza babesteko», adierazi zuen iragan astean Ramallahen egin zen manifestazio bateko antolatzaileak.Hori dela eta, nazioarteko komunitateari dei egin zion Addameer Giza Eskubideen aldeko gobernuz kanpoko erakunde palestinarrak. Nazioarteko legedia eskuan hartuta, Europako Batasunari, Nazio Batuen Erakundeari eta Gurutze Gorriari deialdia zabaldu zien «berandu baino lehen» eskua hartzeko. Ez da ekimen bakarra izan. Iragan astean mundu zabaleko milaka ekintzailek ere nazioarteko kanpaina bat abiarazi zuten Adnani babesa erakusteko. Horien artean, 1980ko hamarkadan gose greba luzea egin zuen Tommy McKearney IRAko kide ohia dago.PAN Palestinako Aginte Nazionala, bien bitartean, isilik eta geldirik mantendu da, eta joko politikotik kanpo utzi dute, beste behin.Orain, akordioaren ondorio politikoak aztertzeko garaia dela diote ekintzaile palestinarrek. Aurrekaria edo salbuespena? Rishmawik argi dauka: «Ez dakigu beste preso batzuek ere bide bera egingo duten, baina lehen aldiz okupazioaren sistema judiziala pitzatzea lortu dugu».\n71 dira Austriako kamioi hozkailuan aurkitutako gorpuak\nEkonomia suspertzea eta autogobernua, Jaurlaritzaren ardatzak urte politiko berrirako


Klima-aldaketaren arazoa, biñetetan - Cristina Enea Fundazioa\nKlima-aldaketaren arazoa, biñetetan\nNola ikusten du berotze globalagatiko tenperaturen igoera Doaa Eladl biñetista egiptoarrak? Nola irudikatzen du Kap umorista grafikoak lehortearen arazoa txiste grafiko batean? Eta euskal marrazkilariek? Nola irudikatzen dute gaur egungo arazo larri hau? Umore grafikoko erakusketa bikoitz honetan, Euskal Herriko eta mundu guztiko biñetistek osasunerako, ingurumenerako, nekazaritzarako, ekonomiarako... arazo larri honen ikuspegi partikularra irudikatzen dituzte.\nKlima Aldaketa, eta bere ondorioak, urruneko arazo baten moduan aurkezten zaigu, gure gizartetik at, ia exotikoa. irmoki imajinario kolektibora gehitutako irudiak, urtzen ari den izotz zati batera igotako larritutako hartz zuri batena adibidez, nahiz eta oso zirraragarriak izan, ez diote leku urrunetara xedatutako ondorio batzueiko irrealtasun honi bultzatzeari uzten. Honez gain, berotze globalak etorkizuneko belaunaldiei soilik eragingo diela dioen gezurrezko ideiak, zeina gainera batere etikoa ez den perspektiba humanistatik, borroka kolektiboko arazo honen gaineko akzioari pizgarria kendu besterik ez dio egiten.\nBi irrealtasun horien aurrean, komeni da klima-aldaketaren erronka bere dimentsio errealean kokatzen laguntzen duten ideia boteretsuak gizartean hedatzen dituzten formulei heltzea. Eta zentzu honetan, biñetak, komikiak, umore grafikoa orokorrean, erreminta hobeezinak dira. Indar-ideia bat era azkar, eraginkor eta zirraragarrian transmititzen dute, sareetan biralki zabaltzen dira, eta umorea erabiltzen dute, askotan sarkasmoaz eta ironiaz onduta, gure garunera sartzeko gako bezala. Irudi batek ehun hitz baino gehiago balio badu, irudi dibertigarri bat balio kalkulaezina izatera heltzen da.\nErakusketa honek klima aldaketaren gaineko umore grafikoko bi esposizio biltzen ditu, ikuspegi global eta lokaletik, bien artean osagarri eta bien arteko elkarrizketan.\nMattin, Maite Gurrutxaga, Txispas, Olariaga, Mamen Moreu, Paula Estevez eta Eider Eibar bezalako gertuko sortzaileek beren lanak uztartuko dituzte Forges, Zijun Li, Martirena, Kap edo Wolverton bezalako nazioarteko artisten lanekin, arazo global honen inguruan beren ikuspegi partikularra eskainiz, 22 biñeta ikusgariren bidez.\nErakusketa atorren maiatzaren 5 arte egongo da ikusgai.\nEtxea garbitzeko produktuek autoek baino gehiago kutsa lezakete\nFloridako karramarro urdin espezie inbaditzailea topatu dute Cascanten


Laguntza berria: Bideratu - COVID19 - Beterri-Buruntza\nLaguntza berria: Bideratu – COVID19\nCOVID-19, COVID-19 / 2020/04/16 2020/04/16\nNorentzat: ETEak (50 langile baino gutxiago), industrialak, EAEn lantokia dutenak, enplegu suntsiketarik ez dutenak eta batez besteko langile kopurua hogeitik gorakoa dutenak.\nDeskribapena: Diruz lagun daitezkeen ekintzak: Industria- eta finantza-arloko berregituraketa eta bultzada aldi baterako emateko neurriak, krisian dauden enpresek egindako bideragarritasun- edo berregituraketa-planetan sartzen direnak. Aurreikusitako aurrekontua duen plan batean oinarrituta emango da laguntza.\nLaguntzen zenbatekoa: 2020ko ekitaldirako aurrekontuan sartutako kutxako fluxu negatiboaren %100eraino, laguntza hau 2020ko abenduaren 31n aurrekontuan sartutako planean aurkeztua, 800.000 euroko gehieneko mugarekin.\nEpea: apirilaren 16ko 9:00etatik aurrera, eta funtsak agortzen direnean amaituko da, edo 2020/22/30ean, 15:00etan.


Umorean nahiz bestela –\nMiren Garatek Gipuzkoako Hitzan.\nNahi berezi bat zuen Unai Mendizabalek (Zizurkil, 1992) Gipuzkoako Bertsolari Txapelketako aurreko fasean: “Orain lau urte ez bezala, pisuzko gaiei eta gai sozialei ahalik eta ondoena erantzuteko intentzioarekin joan nintzen”. Umorea egiten duen bertsolariaren etiketa jarri zaiolako irudipena eduki izan du, eta, horren erakusle, saio arruntetan, gehientsuenetan, gai arinak edo umorekoak tokatzen zaizkio. Nabarmendu du etiketa hori ez duela zama moduan hartzen , ez duela negatibotzat. “Neu ere jabetzen naiz neure buruari luzimendu gehiago ateratzen diodala mota horretako gaietan, baina baneukan erakutsi nahi bat, beste mota batzuetako gaietan ere badakidala bertsotan egiten”. Halako burutapenak eduki izan ditu Eñaut Martikorenak ere (Hernani, 1995). “Izan dut zaku horretan sartu izan nauten sentsazioa: ‘Lau grazia botako ditu, baina gehiago ez eskatu tipo horri’. Edozeri buruz kantatzeko eta esateko zerbait badudala erakutsi nahiko nuke”.\nFinal-laurdenetan, elkarrekin aritzea egokitu zitzaien bi bertsolariei. Andoaingo saioan kantatu zuten, eta bereziki gustura geratu ziren, serio ere ondo aritu zirelako ofizioetan. Lehen aldiz sailkatu dira biak finalaurrekoetarako, eta elkarrekin aritzea egokitu zaie berriz ere, eta berriz ere faseko lehen saioan. “Abantailak eta desabantailak ditu horrek, guztiak bezala”, uste du Martikorenak. Arrasateko Uarkape pilotalekuan kantatuko dute, etzi, 17:00etan, eta Nerea Elustondok, Agin Laburuk, Unai Gaztelumendik eta Iñaki Apalategik (Andoaingo final-laurdenean izan zen hura ere) osatuko dute seikotea.\n“Aurreko fasean neukan nahi hori pixka bat ase dudala uste dut, eta bertsotan niretik egitera joango naiz. Txapelketatik kanpo egiten dudan bertsokera mantendu nahiko nuke, txapelketan karratuagoak-edo bihurtzen garela iruditzen zaidalako”, esan du Mendizabalek. Ahalik eta saiorik txukunena egitea, eta, ahal bada, ariketaren batean goia jotzea jarri dio helburu bere buruari. “Ez dirudi oso handizalea, baina horrelaxe sentitzen dut”. Martikorenaren helburua, berriz, ondorengo hau: “Saio on bat egitea, eta jendeari erakustea horraino iritsi izana ez dela kasualitatea; hau da, final-laurdenetan eguna izan nuen sentsazioa ez uztea”. Laugarren saioa izango du aurtengo txapelketan. “Baina besteetan ez dira mila entzule egoten. Jende askorentzat orain hasten da txapelketa, eta badut kezka hori: saio txarra egin, eta jendeak kasualitatez iritsi naizela pentsatzeko”.\nEuskal Herrikoa, eskura\nHain zuzen, udaberrian hasi zen txapelketa bi bertsolarientzat, sailkapen fasean ere parte hartu behar izan zutelako. Asteasuko kanporaketan, Elgoibarko final-zortzirenetako saioan eta Andoaingo final-laurdenean kantatu du Martikorenak: “Asteasun, bertso batzuetan asmatu nuen arren, ez nintzen guztiz gustura geratu; Elgoibarren, hamarreko txikiko ofizioak alde egin zidan pixka bat, baina gustura geratu nintzen orokorrean; eta Andoainen, hobetzeko gauzak badauden arren, ariketa guztiekin geratu nintzen gustura”. Mendibazalek Lezon, Zumarragan eta Andoainen kantatu du: “Lezokoa arraro samarra izan zen; aurretik oso urduri egon nintzen, baina gero gehiegi erlaxatu nintzen, eta poto ere egin nuen. Zumarragan, uste dut, bueltan-bueltan, saio txukuna egin nuela, baina barrutik ez nuen eroso bizi izan; Andoaingoa da orain arte konformeen geratu naizen saioa”.\nFinalaurrekoetara sailkatzen denak Euskal Herriko Txapelketarako txartela ere esku-eskura izaten du Gipuzkoan. Hemezortzi bertsolari izango dira finalaurrekoetan, eta horietatik lehen hamaseiak joango dira Euskal Herrikora (eta hamasei horietakoren bat Beñat Gaztelumendi bada, hamazazpigarrena ere bai). Hau da, bi urte barru ere plaza handiren batean kantatzeko aukera izango dute bertsolari horiek, eta, hori jakinda, lasaitua ere hartu dute batzuek.\nAurrekoan ate-ateetan geratu zen Mendizabal, puntuetan berdindu arren ez zuelako lortu finalaurrekoetara pasatzerik. “Momentuan ez nuen batere penarik hartu, baina gero, Euskal Herriko Txapelketa etorri zenean, bai. Ilusio handia egingo lidake behin, behintzat, han kantatzeak”.\nMartikorena, berriz, kanporaketa fasean kanporatu zen orain dela lau urteko txapelketan, udaberrian. “Zaplazteko handi samarra hartu nuen. Aurtengo udaberrian berriz kanpoan geratu izan banintz, seguru asko azkenengo txapelketa izango zen niretzat”. Bertsoarekin duen harremana bertso eskolarekin lotzen du segituan. “Nik ez ditut saio asko; inguruan pare bat lekutan kantatzen dut, eta kito. Bertsoarekiko nire harremana bertso eskola da, eta, txapelketako emaitza gorabehera, ez dut uste harreman hori aldatuko zenik”. Astero biltzeko ohitura dute Hernanin, eta, txapelketaren aitzakian, maizago geratzen dira maiatzetik. “Kanpoan geratu den jendeak ere laguntzeko prest jarraitzen du, eta asko eskertzen da hori”.\nTolosaldean, orain lau urte baino lasaiago hartu dute txapelketa. “Orduan jo eta ke prestatu genuen udaberriko fasea ere. Horrek duen arriskua da zure buruarekin aspertzea, ikustea ez duzula ateratzen ezer originalik edo beti berdina kantatzen ari zarela iruditzea”.\nBetiko zalantza da txapelketa batean aurrera egiteak edo ez egiteak zenbateraino irekitzen edo ixten dituen ateak aurrera begira. “Ez dago jakiterik. Amaitutakoan ikusi beharko da norbait gogoratzen den gurekin”, dio Martikorenak. Mendizabalek uste du saio kopurua batik bat bertsolari bakoitzaren profilaren, bizi den inguruaren eta estiloaren mende dagoela. Orain lau urteko txapelketak, ordea, plaza asko ekarri zizkion, kontatu duenez: “Bertsolaritza munduan erabat ezezaguna nintzen; Tolosaldean aritzen nintzen pixka bat, baina plaza oso gutxi egiten nituen, eta egiten nituenak lagunartekoak ziren, librean…”. Txapelketan kantatu ostean, berriz, sariketa ugaritatik deitu zioten. “Finalaurrekoetara pasatu ez arren, asko lagundu zidan neure burua ezagutarazten. Halere, ez dut uste lehendik zebiltzan bertsolariek plazak galduko dituztenik finalaurrekoetara ez sailkatzeagatik”.\nTags: eñaut martikorena gipuzkoako txapelketa UMOREAN NAHIZ BESTELA unai mendizabal


Krisiaren munstroa esnatu zenetik, Nafarroako hainbat udalerri eta eskualdetan ibili da izua zabaltzen. Agoitzen, esaterako, eragina nabarmena izan da, eta kinka larrian utzi du herria: lantegiak itxi dira, langabezia tasak nabarmen egin du gora, etxegabetzeak egon dira… Ohiko legez, finantzen munduan sortutako gatazkaren eragina batere errurik ez dutenek pairatzen dute, hots, herritarrek. Egoera honen aurrean, bizilagunen alde lan egiten duten elkarteak batu egin dira, munstroari sarea botatzea helburu. Arkaitz Almortza.\nFilosofia berarekin sortu dute irakurketaren txokoa. “Herritarrek apalategietan uzten dituzte liburuak, eta gure liburutegiko ale bat hartu nahi badute, beste bat utzi beharko dute”. Etorkizunari begira, zerbitzu honen baitan hitzaldiak, elkarrizketak, eztabaidak… antolatzea aurreikusten dute.


Hollandek eskura dauka inoren laguntza barik gobernatzeko aukera | Harian | Berria\nHollandek eskura dauka inoren laguntza barik gobernatzeko aukera\nAlderdi Sozialistak, bere aliatuekin, bozen %34,4 lortu ditu; bigarren itzulian joera errepikatuz gero, gehiengo osoa lortuko luke\nEzkerreko alderdi guztiek egin dute gora, baina Melenchon lehiatik kanpo geratu da\nEskuinetik ezkerrerako biraketa hasi zuen Frantziak maiatzeko presidentetzarako hauteskundeetan, eta joan den domekako emaitzekin sendotu egin da joera. Oraindik bigarren itzulia egiteko badago ere, François Hollandek dagoeneko lasaiago begiratzen die aurrean dituen bost urteei: ezustekorik ezean, bere aldeko gehiengo zabala izango du Asanblea Nazionalean, eta horrek lasai gobernatzeko aukera emango dio. Legebiltzarreko ezkerreko alderdiek, guztira, botoen %46,6 jaso dituzte —2007an baino 11 puntu gehiago—; eskuineko alderdiek, berriz, %34 —duela bost urte baino 12 puntu gutxiago—.\nGainera, PS Frantziako Alderdi Sozialistak, bere aliatuekin —DVG eta PRG—, botoen %34,4 lortu ditu, eta zenbaki horiekin beste inoren laguntza barik gobernatzeko aukera izango luke. PSren emaitzak legebiltzarrera eramanda, 275 eta 329 bitartean lortuko lituzke. Frantziako Asanblada Nazionalak 577 eserleku ditu, eta beraz, 289 diputatu behar dira gehiengo osoa lortzeko. Datorren domekan egingo duten bigarren itzulian joera bera mantenduz gero, sozialistek gehiengo absolutua lortuko lukete, eta beraz Hollandek ez luke Ezkerreko Frontearen babesik behar bere egitasmoak aurrera ateratzeko.\nGehiengoaren mugarria gaindituko ez balu ere, PSk nahikoa izango luke berdeen babesarekin, botoen %5,4 jasota 10 eta 20 diputaturen artean lortuko bailituzkete berdeek. Dena den, domekan sozialisten babesa jaitsiko balitz ere, Ezkerreko Frontearen babesarekin gobernatu ahal izango luke PSk txarren-txarrenean. UMPk, bestalde, 220 eta 260 diputatu baino ez lituzke izango.\nEzkerreko Fronteko buru Jean-Luc Melenchonek, bestalde, ez du legebiltzarkide izateko aukerarik izango. Frantzia iparraldeko Henin-Beaumont barrutian aurkeztu da Melenchon, Marine Le Pen aurkeztu den leku berean, eta eskuin muturreko hautagaiak aurre hartu dio bigarren itzulira igarotzeko aukerarik laga barik. Porrota aitortu bezain laster, datorren domekan ez dela bozkatzera joango jakinarazi du Melenchonek.\nBozen lehen itzulia Jean Marc Ayraulten gobernuarentzako lehenengo azterketa izan da, eta onik atera da. Lehen ministroak itzuli bakarrean lortu du parlamenturako eserlekua Nantesko barrutian, eta baita hainbat ministrok ere. Nolanahi ere, aurreikuspenen arabera, bigarren itzulira pasatu behar diren ministroek ez dute arazorik izango herritarren babesa jasotzeko. Asanblea Nazionalean eserlekurik lortzen ez duten gobernuko kideek kargua laga behar lukete.\nSegolene Royal kolokan\nIrabazi arren, dena ez da nahi bezala atera sozialistentzat. Segolene Royalek zail izango du legebiltzarrean aulki bat lortzea. Frantzia mendebaldeko Charente-Maritime barrutian Olivier Falorni sozialista ohiari aurre egin beharko dio domekan, eta inkestek Falorni jotzen dute faborito. Hain justu, Asanblada Nazionaleko presidente izendatu nahi luke PSk Royal, eta haren garaipena kolokan egoteak tentsioa eragin du PSn. Martine Aubry sozialisten idazkari nagusiak bere hautagaitza bertan behera lagatzeko eskatu dio Falorniri. «Royal ez da edozein hautagai», Aubryren ustez, eta alderdikide ohiari ohartarazi dio ez litzatekeela «onargarria» izango 2007an PSren presidentegaia izan zena «eskuinaren botoekin» garaitzea.\nOrdezkaritza jakin batzuen zalantza bazter lagata, lasai daude sozialistak. Normalean lehen itzuliko joera berresten dute bigarren itzuliko emaitzek. Baina Hollandek ez du partida bukatu aurretik irabazitzat eman nahi. Ayrault lehen ministroak datorren domekan berriz ere botoa ematera joateko eskatu die herritarrei, gobernuak gehiengo «zabala, sendoa eta koherentea» izan dezan.\nEzkerreko alderdien gorakadarekin batera, herritarren parte hartze txikia nabarmendu da Frantziako legebiltzarrerako boze lehenengo itzulian. Abstentzioa %43ra arte iritsi da, 2007an baino hiru puntu gorago igoz. Bi hilabetetan lau zita dituzte herritarrek hauteslekuetan, eta jendea nekatuta dago. Hollanderen eta Nicolas Sarkozyren arteko norgehiagoka luzearen ostean, legebiltzarrerako bozek interes gutxiago piztu dute Frantzian presidentetzarakoek baino —abstentzioa %19,6koa izan zen ordukoan—.\nAsanblea Nazionalean ordezkaritza zabalagoa edo estuagoa lortzeko ez eze, alderdi politikoen patrikak betetzeko ere badu garrantzia legebiltzarrerako bozen emaitzak. Legediaren arabera, gutxienez 50 barrutitan botoen %1a lortzen duen alderdi bakoitzak 1,68 euro jasotzen baititu lortutako boto bakoitzeko. Hau da, Le Monde egunkariaren arabera, joan den domekan jasotako emaitzen ondorioz, PSk ia 13 milioi jasoko ditu legealdi honetan, UMPk ia 12 milioi, eta Fronte Nazionalak ia 6 milioi euro. Halere, lehen itzulikoa datuak dira horiek, eta oraindik bigarren itzulikoak falta dira behin betiko zenbatekoak zehazteko.


Euskal Herria Bildu - Ultzamako Udalak Patxi Perez zinegotziaren dimisioa eskatu du\nUltzamako Udalak Patxi Perez zinegotziaren dimisioa eskatu du\nUltzamako Udalak EHBilduk Patxi Perezen zinegotziaren dimisioa eskatuz proposatutako mozioa onartu du. EHBilduko 5 zinegotzik bozkatu dute proposamenaren alde eta Patxi Perezen taldea den Agrupación Ultzamaren 3 kideek kontra. Patxi Perez ez da batzarrera aurkeztu.\nEHBilduk gogoratu duen bezala, Comptoseko Ganbarak biogas plantaren inguruan egindako txostenean jasotzen dituen irregularitate mordo eta larri, balizko ilegalitate eta araudiz kanpoko gertakarietan oinarrituta eta hauek Patxi Perez alkate zenean gertatu zirela kontutan hartuta, eskatu da dimisioa. EHBildutik azpimarratu da, berau izan zela proiektuaren bultzatzaile, “garai hartan bere buruari dominak jarri zizkion moduan, orain ardurak bere gain hartzea dagokiola aipatzen diren gertakari guztien aurrean”.\nPatxi Perez-en kudeaketa eta erabakiek Ultzama eta Ultzamako Udala leku txarrean eta egoeran zailean utzi dute. Diru publikoko 3 milioi euro bota ditu, zama hori bailararen bizkar utziz. EH Bilduko parlamentaria den Adolfo Araizek esan bezala “hau da UPNren estiloa, etekinak pribatizatu bainan diru galerak eta gastuak sozializatu”.


gazte literatura: ITZALAK BIZI DIREN LURRALDEA\nLiburu hau asko gustatu zait, oso originala baita. Oso ondo idatzita dagoen liburu bat da eta oso errez uler daiteke. Liburu honekin, kapitulo bakoitza bukatzean, jakin-minarekin gelditu naiz ea hurrungoan zer gertatuko zen galdetuz. Historioak buelta asko ematen ditu eta ezustean harrapatzen zaitu askotan gertatzen diren gauzekin. Pertsonaien aldetik, azeriak hartzen duen papera asko gustatu zait ez baitzuen onartzen inperio baten mende egotea; hau da, bere askatasun sentimendua gustato zait eta nolabait, identifikatuta sentitu naiteke. Nik uste dut edozein gaztek irakurtzeko liburu bat dela; beraz, gazteak animatuko nituzke irakur dezaten liburu hau.\nNerea Irazusta 4B 2018/19\nLiburua gustatu zait, hasiera arraroa du eta ulertzeko zaila dela iruditu zait baina irakurtzen joan ahala interesgarriago bihurtu da eta horrek irakurtzen jarraitzeko grina sorrarazten du. Liburuko momentu gehienak misterioz josiak daude baina beste momentu batzuetan aspergarria iruditu zait. Nik liburu hau misterioa gustatzen zaienei gomendatuko nieke irakur dezaten.\nErika Gorostidi 4A 2018/2019\nLiburu hau asko gustatu zait, batik bat, genero aldetik misteriozkoa baita. Liburua oso erraz uler daiteke ez baitago zailtasunik istorioan. Liburua misteriozkoa izanik, jakin min handia pizten du. Hau kontuan izanda, liburuan aurrera egin ahala, irakurtzeko irrika handiagoa jartzen du zalantza askorekin uzten baitzaitu. Liburuko momenturik gustukoena Jonek eta Maisuak Diesirae ezpata lortu zutenekoa da, eta liburuzainarekin lehiatu zirenekoa, ez bainekien ezpata lortuko ote zuten. Liburua erraz ulertzen denez, gazteei gomendatuko nieke, bai eta misterioa gustuko dutenei. Anima zaitezte!\nIgor Barrenetxea 4B.\nLiburu hau asko gustatu zait, batik bat, genero aldetik misteriozkoa baita. Liburua oso erraz uler\ndaiteke ez baitago zailtasunik istorioan Liburua misteriozkoa izanik, jakin min handia pizten du\nHau kontuan izanda, liburuan aurrera egin ahala, irakurtzeko irrika handiagoa jartzen du zalantza\naskorekin uzten baitzaitu. Liburuko momenturik gustukoena Jonek eta Maisuak Diesirae ezpata\nlortu zutenekoa da eta liburuzainarekin lehiatu zirenekoa, ez bainekien ezpata lortuko ote zuten\nLiburua erraz ulertzen denez gazteei gomendatuko nieke, bai eta misterioa gustuko dutenei ere.\nAnima zaitezte! Igor Barrenetxea 4B


“Larrututa” luzemetraiaren estreinaldia – Oiartzo Ikastola\nHauexek dira Aner Olaizolak (zuzendaria) eta Hur Leturiak (antolatzailea) estreinaldiaren ondoren erantzundakoak.\n– Zer da “Larrututa”? Nola sortu da proiektu hau?\n– Aner Olaizola: “Larrututa”, larrutu aditzetik dator, xoxik gabe gelditzeari egiten dio erreferentzia. Ikasturte hasieran Jon Xabinek [IKT irakasleak] 2. ebaluazioko proiektua cyberbullingari buruzko bideo bat zela komentatu zidan eta, horren harira, laburmetraia bat iten utzi zigun, lehengo urtekoa ikusita. [aurreko ikasturtean etika ikasgaiaren baitan pertsonen salerosketaren inguruko laburmetraia egin zuten].\n– Hur Leturia: Bideo labur bat izatetik, azkenean pelikula baten iraupena edukitzera iritsi da, eta asko gustatu zaigu nola geratu den.\n– Zer sentitu duzue “premierrean”?\n– A. O.: Estrenoa pasada bat izan da, nahiz eta ikus-entzunezko gelan ez den oso ondo entzun. Guk egindako pelikula zinean jendearekin ikustea bezalakoa izan da. Honen ondorioz, asko fijatu naiz jendearen erreakzioetan.\n– H. L.: Lan handia hartu dugu filma egiten, eta premierrean denok ikusi eta gustatu zaiela ikustea oso berezia izan da taldeko denontzat.\n– Nork hartu du parte filmean?\n– A. O.: Gure IKT gelako ikasleok hartu dugu parte eta bakoitzak bere lana izan du [Hur Leturia, Ander Goenaga, Aner Olaizola, Oier Arano, Aiert Garro, Markel Muñoz, Iraitz Maritxalar, Xanet Zaldua, Ekaitz Iñigo, Beñat Susperregi, Eñaut Mitxelena, Urtzi Gonzalez, Ibai Ferradas, Guzman Martin].\n– H. L.: Gure taldekoez gain, gure mailako beste ikaskide batzuek ere agertu dira filman [Maialen Iglesias, Aner Etxeberria, Pablo Miranda], eta Ximun Leturiak asko lagundu digu proiektuan [Hurren anaia eta ikasle ohia da, eta Mondragon Unibertsitateko materiala lortzeaz gain, grabaketan aritu da].\nBakoitzaren lana filmaren kredituetan dago: Aner Olaizola (zuzendaria, editorea, gidoilaria), Hur Leturia (antolatzailea), Ximun Leturia (ekoizlea, materialaren arduraduna, kameraria), Oier Arano (soinu teknikaria), Aiert Garro (soinu teknikaria)… Horiez gain, aktore asko agertu dira (horiek ere kredituetan daude). Bakoitzak bere lana zuen arren, denon artean proposatzen genituen gauzak, bai edizioan eta bai grabaketan, eta azken erabakia Anerrek hartzen zuen, bera baita filmaren zuzendaria.\n– A.O.: Horretaz aparte, denok daukagu papertxo bat pelikulan: Ander eta Hur bi protagonistak dira eta gainontzekook 2. mailako pertsonaiak gara.\n– Zein gai landu dituzue? Nondik etorri da inspirazioa?\n– A. O.: Jon Xabinek bideoa egiteko hainbat gai eman zizkigun aukeran hasiera batean. Horietako bi online apustu etxeak eta internet bidezko estafak ziren eta, beraz, bi horien arteko nahasketa bat egitea erabaki genuen.\n– H. L.: Pelikula gazte ludopata batekin hasten da, baina gero pokerraz haratago doan istorio bat kontatzen du. Gidoian eta pertsonaietan asko sakontzen ez duen arren, komedia eta akzioa nahastu ditugu, eta ongi geratzea lortu dugula iruditzen zaigu. Inspirazioa Jon Xabinek aukeran jarritako gaietatik etorri da eta gainontzekoa Anerrengandik.\n– Nolakoa izan da filma sortzearen prozesua?\n– A. O.: Filma oso antolaketa onarekin hasi genuen, baina azterketak hurbiltzen hasi zirenean inprobisatu egin genuen gehien bat, prozesua bukaeran oso kaotikoa izan da.\n– H. L.: Esan bezala, lehenengo urtean zehar gidoia idazten eta pertsonaiak pentsatzen aritu ginen, eta gidoia bukatu gabe zegoela hasi ginen grabatzen. Hau da, zati asko inprobisatuak ala momentuan pentsatuak dira. Gero materiala lortu behar genuen, eta horretaz Ximun Leturia arduratu da. Grabaketaren kokapenak eta materiala lortzea ere ez zen lan erraza izan, eta denon artean egin genuen.\nMartxoko bi asteburutan hiru eszena grabatu genituen, eta beste eszena guztiak aste santuan zehar, 6 egunetan (horien antolakuntzaz Hur arduratu da). Guztira 70 ordu inguru izan dira grabaketa, eta lan gogorra izan den arren, gustora egin dugu gehienok. Edizioan ere beste ordu asko eman ditu Anerrek (eta gainontzekook iradokizunak egiten. Azkenean premierraren eguneko goizeko ordu txikitan amaitu genuen edizioa eta ia lorik egin gabe joan gara Aner, Oier, Aiert eta Hur.\n– Zein bide izango du zuen filmak hemendik aurrera?\n– A. O.: Berez ez daukagu pentsatuta zer egin gure filmarekin. Gure plana ikastolan erakustea zen eta, hori lortu dugula, ikusiko dugu hemendik aurrera zer egin.\n– H. L.: Oraingoz ez dugu pentsatua lehiaketa batera aurkeztea edo publikatzea, baina ez dugu aukera hori baztertzen. Gainera, publikatu ahal izateko egokitzapen batzuk egin beharko ditugu seguraski (Ertzaintzaren atalak, adibidez). Hala ere, asko poztu gaitu egin dugun proiektua Oiartzon erakusten utzi digutela, horrela, bertako irakasle eta ikasleengan oroitzapen ona utzi dugu, eta guretzat ere oso oroitzapen ona izango da.\nAner Olaizola eta Ander Goenaga, estreinaldia hasi aurretik\nTags: apustuak, drogak, estafak, estreinaldia, film, grabaketak, ikasleenlanak, IKT, ikusentzunezkoak, larrututa, ludopatia, Oiartzo, pelikula, poker, premierra\nKomunetako ateak ere arte bihur daitezke 3. ebaluazio bete-betean gaude


Naturan oinarritutako hiru estrategia garatu dituzte zenbait ikertzailek Kantabriako hondamendi naturalei aurrea hartzeko - BC3 Basque Centre for Climate Change - Klima Aldaketa Ikergai\n“Naturan oinarritutako hiru estrategia garatu dituzte zenbait ikertzailek Kantabriako hondamendi naturalei aurrea hartzeko”\nEgilea, Ignacio Pérez Silos\nSantander/Bilbo, 2020ko ekainaren 5a\nIngurumenaren Nazioarteko Egunean, Kantabriako Unibertsitateko Ingurumen Hidraulikaren Institutuko (IHCantabria – ALICE europar proiektuaren koordinatzailea) zenbait ikertzailek eta Klima Aldaketaren aurkako Euskal Zentroko (BC3) beste batzuek erakutsi dute Azpiegitura Berde eta Urdineko Sareek (BGIN, ingeleseko siglagatik) hondamendi naturalak prebeni litzaketela. Estrategikoki planifikatutako naturaguneen eta gune erdinaturalen, beste ingurumen-elementu batzuen eta kudeaketa-mekanismoen sareak dira BGINak, eta zerbitzu ekosistemikoen babesa ziurta lezakete; naturak gizarteari dakarzkion onura ugariei egiten diete erreferentzia zerbitzu horiek.\nALICE proiektuaren helburua da Atlantikoko paisaien kudeaketa hobetzea, eta, horretarako, Espainian, Portugalen, Frantzian eta Ipar Irlandan dauden zenbait arro hidrografiko aztertzea. Halaber, naturan oinarritutako irtenbideak erabiltzea proposatzen du, zerbitzu ekosistemikoak eta biodibertsitatea sustatzeko, BGINak ezarriz.\nKantabrian gertatutako zenbait hondamendi natural aztertuta, adituek nabarmendu dute oso inpaktu kaltegarria dutela beren ekosistemen erregulazioan. Inpaktu hori areagotu egiten da —gizakiak eragindako ekintza batzuk aipatzeagatik— gero eta joera handiagoa dagoelako berezko basoak monolaborantzekin ordezteko, zura ustiatzearren, eta eskualde osoan maiz izaten direlako zuhaixka eta larreei erasaten dieten suteak.\nNaturan oinarritutako prebentzioa eta hobekuntza\nEtorkizuneko hondamendi naturalei aurrea hartzeko eta politika sozioekonomiko eta ingurumen-politika jasangarriago baterantz aurrera egiteko, hiru estrategia garatu dituzte IHCantabriako eta BC3ko ikertzaileek. Lehenbizikoan, Hipjar ibaiko eta haren ibaiertzeko ekosistemak birnaturalizatu dira, Reinosan uholdeak izateko arriskua murrizteko. Horretarako, meandroak eta ibaiertzeko landaredia lehengoratu dira, oinezkoentzako bideak sortu eta beste hainbat neurri hartu.\nBigarren estrategia erreketa kontrolatuarekin lotuta dago, tresna erabilgarri eta eraginkorra baita basoak, nekazaritza eta larreak modu jasangarrian kudeatzeko. Neurri horrek, gainera, balioko luke egoki kontrolatzeko gizakiak eragindako erreketa, azalera irekiak mantentzeko presioan dagoen eremuetan, aspalditik aprobetxatzen baititu aziendarentzat. Azkenik, adituek proposatu dute ibaiertzetan tanpoi-eremuak sendotzea Monte Coronako sei ur-ibilgutan. Ibaiertzeko landaredia berreskuratzeak, eremuko biodibertsitatea hobetzeaz gain, uholdeekin eta lurzoruaren higadurarekin zerikusia duten prozesuak ere hobetuko lituzke.\nJosé Barquin Ortiz (IHCantabria), ALICE proiektuaren koordinatzailea: Hondamendi naturalen prebentzioa konponbide naturaletan oinarritu daiteke, eta oinarritu behar da. Gure nekazaritza-, abeltzaintza- eta arrantza-sektoreen jasangarritasuna zerbitzu ekosistemikoen mende dago neurri handi batean; beraz, funtsezkoa da politikek haien egungo egoera sustatzea eta etorkizunean hobetzeko neurriak proposatzea.\nModelizazioa: etorkizunean biodibertsitatea babesteko giltzarria\nBC3, ALICE proiektuan modelizazioaren ataleko buru den bazkidea, lanean ari da, IHCantabriarekin batera, ingurumenari eta sozioekonomiari dagozkion hainbat aldagai k.LAB izeneko modelizazio-plataforman integratzeko. Ikertzaileen helburua da arduradun politikoei tresna intuitibo eta fidagarri bat ematea, giza jarduerak zerbitzu ekosistemikoetan duen eragina eta inbertsio-aukerak arakatzeko, natura, funtzioak eta etorkizuneko erronkak kontuan hartuta.\nProiektuko diziplina anitzeko taldea hainbat eredu garatzen ari da, zerbitzu ekosistemikoetan eta biodibertsitatean aldaketak aurreikusteko. Lurraren erabileraren bilakaera eta klima-aldaketari erantzuteko gizakiak duen gaitasuna kontuan hartuta, BGINak hainbat eskualdetan ezartzearen ondorioz sortutako onurak aztertzen ari dira ikertzaileak.\nStefano Balbi (BC3): Diziplinen ezagutzak integratuko dituzten estrategiak hartu behar ditugu biodibertsitatea zaintzeko, klima-aldaketari aurre egiteko eta osasun publikorako arriskuak murrizteko.\nEstrategia horietako bakoitzerako, IHCantabriak bideo bat egin du, bakoitzean funtsezkoak diren esku-hartzeak eta aktoreak azaltzeko, hala nola Kantabriako Gobernua, Kantabriako Unibertsitateko ikertzaileak eta oihanetako suteen prebentzio integraleko taldeak (EPRIF):


Blogariaren hankasartzeak — Eibar.ORG | Eibarko peoria\nHemen zaude: Hasiera / Blogak / Harrikadak / Blogariaren hankasartzeak\nMikel Iturria 2006/02/06 08:30\nAurreko batean atentzioa deitu ziden Juanito Ugartek. Apunte bat publikatu nuen blog honetan, haserre. Esan zidan aldatu egin zela egoera eta ez nuela txintik ere esan. "Eta zergatik ez duzu ezer adierazi?" esan nion Juanitori. "Hara bestea, blogariek hori nahi dute, bere blog-era joatea eta han jartzea ez-dakit-zer". Ulertu nuen Juanitok ez idaztea ezer bitakora honetan eta arrazoia ematea besterik ez zitzaidan geratzen.\nAtzo bueltak ematen egon nintzen gaiari. Eta konturatu nintzen bat baino gehiago zirela bere horretan utzitako mezuak, inolako zerarik gabe, nahiz eta egoera aldatu.\nBatzuetan ahaztu egin zait, beste batzuetan akordatu naiz, baina ez ordenagailuaren aurrean nengoela. Izan dira ere estuegi hartutako kontuak. Denetarik.\nAdibide bat jarriko dut. Barclays banketxeari buruz idatzi nuen haserre. Oso, gainera. Gazteleraz eta euskaraz argitaratu nuen komisioak kobratzen hasi behar zirela beste erakundeen kutxazainetan dirua ateratzeagatik. Kexatu nintzen Gipuzkoan eta Donostian nahiko kutxazain ez zituztelako. Gutuna bidali nion sukurtsaleko zuzendariari, deitu ninduen eta entitateak bertan behera utzi zuela erabakia jakinarazi hark. Eta ondo adierazi dut: bertan behera dago erabakia, baina edozein unetan etor daiteke buelta.\nJuanitok beste bat gogorarazi zidan. Soldata igoera ezberdinak izango genituela Donostiako Udaleko zinegotziek eta funtzionariek argitaratu nuen. Eta, zorionez, gero ez da horrela izan. EUFALEBA akordioa sinatu baitzuten sindikatuek eta udalek zein foru diputazioek. Donostian, dirudienez, funtzionariook zinegotziek baino soldata igoera handiagoa izan dugu 2005ean.\nAmazonen kontra ere idatzi nuela uste nuen, baina orain ez dut topatzen idatzitakoa. Agian idatzi behar nuela erabaki baina gero ez nuen ezer egingo. Kontua da, itzuli egin zidatela dirua traba handirik jarri gabe, handik hilabete batzuetara.\nEusko blogariak idatzi nuenean, uste dut estuegi hartu nuela Arantxa Iturbe, Arantxaren lan egiteko era eta tonua aspaldian ezagutu ez banitu bezala.\nBeraz, blogariak hanka sartzen duenean aitortu behar du. Publikoki bada, hobeto. Baina asko kostatzen zaigu hori egitea (eta ez bakarrik blogariei, eh, Juanito?)


Chaux (Belfort Herrialdea) - Wikipedia, entziklopedia askea.\nChaux (Belfort Herrialdea)\n47°42′20″N 6°50′15″E / 47.7056°N 6.8375°E / 47.7056; 6.837547°42′20″N 6°50′15″E / 47.7056°N 6.8375°E / 47.7056; 6.8375\nGiromagny, Lachapelle-sous-Chaux, Sermamagny, Éloie, Grosmagny, Rougegoutte eta Auxelles-Bas\n1.157 (2018ko urtarrilaren 1a)\n557 (%48.1) 590 (%51)\nChaux Frantziako udalerri bat da, Belfort Herrialdea departamenduan dagoena, Borgoina-Franche-Comté eskualdean. 2013an 1.066 biztanle zituen.\n2007an Chaux udalerrian erroldatutako biztanleak 1.066 ziren. Familiak 384 ziren, horien artean 76 pertsona bakarrekoak ziren (4 bakarrik bizi ziren gizonak eta 72 bakarrik bizi ziren emakumeak), 144 seme-alabarik gabeko familiak ziren, 148 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 416 etxebizitza zeuden, 393 familiaren etxebizitza nagusia ziren, 8 bigarren erresidentzia ziren eta 15 hutsik zeuden. 375 etxeak ziren eta 41 apartamentuak ziren. 393 etxebizitza nagusietatik 321 bere jabearen bizilekua ziren, 61 alokairuan okupaturik zeuden eta 11 doan lagata zeuden; 12 etxek bi gela zituzten, 39 etxek hiru zituzten, 89 etxek lau zituzten eta 253 etxek bost zituzten. 312 etxek euren parking plaza propioa zuten azpian. 137 etxetan ibilgailu bat zegoen eta 229 etxetan bat baino gehiago zituzten.\nChaux udalerriko biztanleria-piramidea 2009an .\n2007an lan egiteko adina zuten pertsonak 732 ziren, horien artean 494 aktiboak ziren eta 238 inaktiboak ziren. 494 pertsona aktiboetatik 450 lanean zeuden (219 gizon eta 231 emakume) eta 44 langabezian zeuden (21 gizon eta 23 emakume). 238 pertsona inaktiboetatik 78 erretiraturik zeuden, 45 ikasten zeuden eta 115 "bestelako inaktibo" gisa sailkaturik zeuden.\n2009an Chaux udalerrian 386 unitate fiskal zeuden, 1.014,5 pertsonek osaturik. Pertsona bakoitzeko diru-sarrera fiskalaren mediana urteko 20.320 euro zen.\n2007an zeuden 24 komertzioetatik, 1 material elektrikoaren fabrikazioko enpresa zen, 3 bestelako produktu industrialen fabrikazioko enpresak ziren, 4 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 2 zerbitzu enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 funeraria zen, 1 ibilgailuen konpontzeko eta nekazaritza tresnetako lantokia, 2 margolariak, 1 iturgina, 1 eraikuntza enpresa eta 3 jatetxeak.\n2000. urtean Chaux udalerrian 4 nekazaritza-ustiategi zeuden.\nLachapelle-sous-Chaux (1,1 km)\nSermamagny (1,3 km)\nRougegoutte (3,3 km)\nGrosmagny (4,1 km)\nÉvette-Salbert (4,2 km)\nVescemont (4,3 km)\nGiromagny (4,4 km)\nValdoie (4,5 km)\nPetitmagny (4,9 km)\nErrevet (5,1 km)\nAuxelles-Bas (5,3 km)\nOffemont (5,6 km)\nMultimedia: Chaux (Territoire de Belfort)\nBNF: 15279964j (data)


Txinan hormako ile-lehorgailua RCY-67588B / D158 / RCY-568 Fabrikazioa eta Fabrika | AOLGA\nHormako ile-lehorgailua RCY-67588B / D158 / RCY-568\n1800W / 1200W potentzia handia\nAC / DC motorra\nHaizearen 2 abiadura aukera\n3/2 tenperatura kontrolatutako aukerak,\nGorputz txikia, super boterea\nEsku eramangarrirako gorputz trinkoa, 1800 W potentzia, ile sendoa eta azkarra lehortzeko, ilea kaltetu gabe\nEraginkortasun handiko eta abiadura handiko motorra\nRCY-67588 eta D158-k kalitate handiko DC motorrak erabiltzen dituzte eta RCY-568-k kalitate handiko AC motorra.\nBereziki egokia hotel, ostatu, klub eta bestelako leku publikoetarako.\nMikro segurtasun etengailua\nMikro segurtasun etengailua segurtasunez erabiltzeko bereziki prestatuta dago. Eskuz bultzatzean piztu eta askatzean itzali, epe luzerako erabilerak eragindako segurtasun arriskuak ekidinez.\nHaizea biltzeko presioko irteerak haizea kontzentratu egiten du eta askoz ere eraginkorragoa da lehortzea.\n• Pieza bakarreko zarata murrizteko atzeko estalkiak putz egitean sortzen den zarata zati bat murrizten du.\n• Malgukizko kable elektrikoak luzapen ona eskaintzen du, eta azkar luzatu eta kontrata daiteke, leku erosoa hartu gabe erabiltzeko erosoa.\n• Haizearen 2 abiadura aukera, 2/3 tenperatura kontrolatutako aukerak\nHormako ile-lehorgailu guztiek haizearen 2 abiadura dituzte.\nRCY-67588 eta D158-k tenperatura kontrolatutako 3 aukera dituzte eta RCY-568-k tenperatura kontrolatzeko 2 engranaje ditu.\n• Kalitate handiko termostato marka ospetsu integratuak tenperatura kontrol zehatza eta tenperatura etengabeko ilea zaintzen ditu\n• Berotzeko babesa eta itzaltze automatikoa\nBerotzea babesteko gailuarekin, ile-lehorgailua automatikoki itzaliko da berotzearen kasuan, esperientzia segurua eta kezkarik gabea izateko.\n• Termikoki erresistentea eta suaren aurkako gailua\n• Kalitate handiko termostato marka ospetsu integratuak tenperatura kontrol zehatza eta ilea zaintzeko tenperatura konstantean ditu\n• Haizagailuen orrien eta aire hodien diseinu optimizatua, modu eraginkorrean isila eta erabiltzeko erosoa\n• Kirten argala eta erosoa, erabiltzeko eta gordetzeko erraza\n• Marka ezaguneko DC / AC motorra momentu handiko eta abiadura handikoarekin\n• Haizearen 2 abiadura eta tenperatura kontrolatutako 3 aukera\nBeltza / Zuria / Grisa\nHormako ile-lehorgailua, 1800W / 1200W potentzia handia, AC / DC motorra, haizearen 2 abiadura eta 3/2 tenperatura kontrolatutako aukerak, mikro etengailua\nHormako ile-lehorgailua D158\nHormako ile-lehorgailua RCY-568\nAurreko: K-JG003 pasahitz elektronikoen kutxak\nHurrengoa: 2021 salmenta beroa 1500W moda hostorik gabeko ile lehorgailua WY601-AOLGA\nA. OEM zerbitzua eskaintzen dugu, logotipoen inprimaketa, opari kaxen diseinua, kartoi diseinua eta argibideen eskuliburua barne, baina MOQ eskakizuna desberdina da. Jarri gurekin harremanetan posta elektroniko bidez xehetasunak lortzeko.\nHoteleko ile lehorgailua\nIle-lehorgailu eramangarri profesionala\nIle-lehorgailu txanodun profesionala\nHotel txikiko ile lehorgailua\nHormako Hotel Hai ...\nPotentzia handiko ile lehorgailua ...\nPotentzia handiko tolesgarri Ha ...\n1003 gela, 10 / F, 1. dorrea, Lippo zentroa, 89 Queens way, Almirantazgo, Hong Kong


Eitzako jaiak ospatu dituzte Zumarragan - Otamotz : Otamotz\nEitzako jaietako lehenengo asteburua ondo aprobetxatu dute zumarragarrek: hainbat ekitaldi antolatu dituzte larunbatean eta igandean. Igande goiza, bereziki, esanguratsua izan da. 11:00etatik 14:00etara bigarren eskuko azoka egin dute: auzokoek etxean zituzten jantzi, aparailu teknologikoak eta bestelako produktuak salgai jarri dituzte. 12:00etatik 14:00etara, bestalde, ardo dastaketa egin dute. Bertan bildu direnek, besteak beste, ardo txuriak eta beltzak dastatu dituzte. Jaietako lehenengo asteburua isteko, arratsaldean erromeria egingo dute, 17:00etan. Zumarragarrek eguraldi aparta izan dute festa giroan murgiltzeko, eta datorren asterako ere beharko dute. Atzo hasi ziren festak Eitzan, eta maiatzaren 19ra arte luzatuko dira.


No-code mugimenduaren hastapenak eta Carrd-ekin orriak sortzea - Enpresa Digitala\nNo-code mugimenduaren hastapenak eta Carrd-ekin orriak sortzea\nNo-Code mugimenduari esker, teknikari ez diren pertsonak ahaldundu egiten dira koderik gabeko produktu eta prozesu digitalak eraikitzeko. Horrela, pertsona ekintzaileek eta enpresek produktu berriak beren kabuz baliozkotu eta automatizazioak sor ditzakete, eta hala denbora eta dirua aurreztu.\nCarrd tresnak, bestalde, aukera ematen du orri nagusiak modu azkar eta erakargarrian diseinatzeko, eta, gainera, badu doako bertsio bat hasteko.\nIkastaro honetan, No-code mugimendua ezagutuko dugu, zeinaren bidez teknikari ez diren pertsonek beren produktu digitalak eta automatizazioak eraiki baititzakete. Hala, pertsona ekintzaileek eta enpresek denbora eta dirua aurreztu dezakete produktu digital berriak sortzean, eta, gainera, produktibitatea hobetu dezakete egunerokoan, automatizazioei esker.\nNegozio-oinarrietan sakonduko dugu, salmentetara bideratutako orri nagusi bat sortzeko, eta, No-Code Carrd tresna baliatuz, geure orri nagusia eraikiko dugu.\nZer da No-code?\nNo-code ekosistemaren hastapenak.\nNo-code mugimenduaren abantailak eta eragozpenak.\nZertarako balio dit eta zertarako ez?\nNire negoziorako oinarrizko tresnak.\nGure orri nagusiak sortzeko negozio-alderdiak\nCarrd-i buruzko sarrera praktikoa orri nagusiak sortzeko\nOrri nagusiak sortuz lead eta konbertsio gehiago lortu nahi dituzten ekintzaile eta enpresentzat.\nEz da beharrezkoa programazioari buruzko ezagutzarik edo aldez aurreko ezagutzarik. Oinarrizko ofimatika-erabilera. Ikastaroa modu praktikoan egingo da Carrd tresnarekin, eta parte-hartzaileek ikastaroan oinarrizko kontzeptuak erabiltzen ikasi ahal izango dute. Instalaziorik behar ez duen online tresna.\nJorge González Revilla Euskadiko mugimendu ekintzailearen pertsona garrantzitsuenetako bat da, bereziki Demium Bilbao inkubagailuan egon ondoren. Bere ibilbidean zehar hainbat enpresa eta startup sortu ditu. Orain, Start.eus webgunean batu du bere background teknologikoa eta negoziokoa, Lean Startup metodologia eta negozio digital berriak sortzeko No-Codeko garapena oinarri hartuta.\nTokia: Bizkaiko Teknologi Elkartegia. 204 eraikina\nOrdutegia: 09:30 - 13:30\nIrakaslea: Jorge González (Start.eus)


Elizatxo ikastolak bat egin du Euronet 50/50 proiektuarekin | El Diario Vasco\nHernaniElizatxo ikastolak bat egin du Euronet 50/50 proiektuarekin\nElizatxo ikastolak bat egin du Euronet 50/50 proiektuarekin\nEnergia aurrezteko plangintza bat diseinatu dute eta talde eragile bat dagoeneko lanean ari da Elizatxon. / MARÍA\nEsperientzia aintzindaria da Hernanin eta asmoa da etorkizunean beste ikastetxe batzuetara zabaltzea\nMARÍA CORTÉS HERNANI. Sábado, 1 diciembre 2018, 00:32\nElizatxo Ikastolan elkartu ziren atzo Euronet 50/50 programa aurkezteko, hain zuzen, energia aurrezteko ekimen baten berri emateko. «Europar Batasuneko ekimena da eta horren helburu nagusia eraikin publikoetan energia aurreztea da. Hernaniko Udala duela bi urte hasi zen Energia Plana lan-tzen, Europak energia jasangarriaren arloan 2030 urterako ezar- tzen dituen helburuak lortu nahian. Europar Batasunak, besteak beste, CO2 isuriak %40ean murriztea ezarri du helburu, eta erakunde publikoak ari gara planak lantzen helburu horiek lortzeko», azaldu zuen Mattin Aldaia zinegotziak.\nHernaniko Energia Planak hainbat arlo eta neurri aurreikusten ditu eta lehenengo fasea udal eraikinen energia kontsumoa aztertu eta hori murrizteko neurriak hartzea da. Eta hemen kokatzen da Euronet 50/50 ekimena. «Ikastetxe publikoen energiaren kontsumoaren fakturak Udalak ordaintzen ditu eta, programa honen bidez eta hezkuntza komunitatea inplikatuz, energiaren kon-tsumo arduratsu bat lortu nahi da», adierazi zuten atzo.\nPrograma honetan parte hartzeko ardura hartu duen lehen ikastetxea Hernanin Elizatxo Ikastola izan da. «Esperientzia aintzindaria izango da eta gure asmoa da etorkizunean beste ikastetxe batzuetara zabaltzea da», jakinarazi zuen Luis Intxauspe alkateak.\nEuronet 50/50ren oinarria da energiaren kontsumo arduratsu bat egitea eta hori lortzeko bi elementuz baliatzen da: ingurumena zain- tzearen beharrarekiko sentsibilizazioa eta pizgarri ekonomikoak.\nHonela, Elizatxo Ikastolak eta Udalak elkarlanean, energia aurrezteko plangintza bat diseinatu dute eta ikastetxeak hori gauzatzeko ardura hartu du. Neurri horiek behar bezala aplikatzen ari direla egiazta- tzeko talde eragile bat osatu dute eta dagoeneko lanean ari dira. «Ikasturtearen amaieran ikusiko da zenbat energia aurreztu duen ikastetxeak eta energia horren aurrezki ekonomikoaren erdia ikastetxeari emango digu Udalak», eta ikastetxeko zuzendariak, Guren Elu, azaldu zuen bezala, «energia aurrez dezaten motibatzea da programa horren helburua, ikastetxeak onura ekonomiko bat ere baduelako beste ekimen batzuetan inbertitzeko».\nDos bidones potencialmente peligrosos generaron ayer alarma en Hernani\nIgualada intensa para el División de Honor Regional de Fútbol Egun osoko festa egin zuen Dobera Euskara Elkarteak mende laurdena ospatzeko


Etxebizitza publikoaren eta hiriaren eta bertako biztanleen arteko harremana protagonista ‘Housing the Basque Country’ erakusketaren bigarren mahai-inguruan - Vivienda Protegida\nHome/Albisteak/Etxebizitza publikoaren eta hiriaren eta bertako biztanleen arteko harremana protagonista ‘Housing the Basque Country’ erakusketaren bigarren mahai-inguruan\nEtxebizitza publikoaren eta hiriaren eta bertako biztanleen arteko harremana protagonista ‘Housing the Basque Country’ erakusketaren bigarren mahai-inguruan\nEztabaidan parte hartuko dute Xabier Unzurrunzaga Eusko Jaurlaritzako Etxebizitzako lehen zuzendariak; Concha Fernández Arabako Etxebizitzako lurralde-ordezkariak; Carlos Quindós Visesa-ko zuzendari nagusiak; eta Luis Asín argazkilariak, ‘Etxebizitza eta hiria’ erakusketako irudien egileak.\n1981 eta 2018 arteko Euskal Autonomia Erkidegoko BOE eraikuntza errepasatzen duen programaren barruan dago eztabaida. Arratsaldeko zazpietan izango da Bizkaia Aretoan eta sarrera doan da.\nEtxebizitza publikoaren sustapenak hirietako hirigintzaren zati dira, eta sortutako espazio publikoak eragina du, era berean, auzo horietan sortzen diren gizarte-harremanetan. ‘Housing the Basque Country’ erakusketak antolatzen duen bigarren mahai-inguruan —Eusko Jaurlaritzako Ingurumen, Lurralde Plangintza eta Etxebizitza Sailak bultzatzen du—, gai horiek jorratuko dira ostegun honetan, maiatzak 31, Bilboko Bizkaia Aretoan. Eztabaida arratsaldeko zazpietan hasiko eta sarrera doan izango da tokia bete arte.\n‘Hiria’ izenpean, solasaldian esku hartuko du 1981 eta 1983 artean Eusko Jaurlaritzako Etxebizitzako lehen zuzendari izandako Xabier Unzurrunzaga Hirigintzako katedradunak. Mahaian parte hartuko dute, era berean, Arabako Etxebizitzako lurralde-ordezkari Concha Fernández arkitektoak eta Visesa-ko (etxebizitza publikoaren sustapenak bultzatzen dituen Eusko Jaurlaritzaren sozietateko) zuzendari eta, era berean, arkitekto Carlos Quindósek. Azkenik, parte hartuko du, baita ere, Luis Asín argazkilariak. ‘Housing the Basque Country’ esposizioan esku hartuko du ‘Etxebizitza eta hiria’ erakusketarekin. Bertan, etxebizitza horiei buruzko erretratu soziala eta gaurkotasunekoa eskaintzen du. Eztabaida Asier Santasek moderatuko du, erakusketaren bi komisarioetakoak.\n‘Housing the Basque Country (Vivienda Pública en Euskadi / Euskadiko Etxebizitza Publikoa) 1981-2018’ erakusketa ekainaren 30a arte egongo da Bizkaia Aretoan. Bertan, 30 proiektu berezi ikusgai egongo dira. Horiek eskumena transferitu zenetik gaur egun arte etxebizitza-politikaren emaitzak irudikatzen ditu.\nPlanoak, maketak, argazkiak eta etxe-espazio baten berregitea\nErakusketa hiru aretotan banatuta dago, EHUko Paraninfoaren lehen solairuan. Chillida aretoan azaldu egiten dira, material sintetiko baten bitartez —planoak, maketak eta argazkiak—, beste gai batzuen artean, bizitegi-blokeen hiri-formak izandako bilakaera, horien ezarpen topografikoa edo ereduen egokitzapena testu arauemaileetara. Axular aretoan, hautatutako 30 sustapen horien gainean Luis Asín argazkilariak egindako lana erakusten da. Bestalde, Etxepare aretoan etxe-espazio baten birsortzea dago ikusgai, eta errepasatu egiten ditu, era berean, ia 40 urte hauetan etxebizitza publikoaren inguruan eman diren datu garrantzitsuenak.\n‘Housing the Basque Country’ programak hirugarren mahai-inguru bat barne hartzen du. Ekainaren 14an izango da eta etxebizitzaren gaia jorratuko da politikaren ikuspegitik.\nGainera, ekainaren 9an eta 23an, biak larunbata, programatuta dauden haur-lantegietako azken biak egingo dira. ‘Zure etxea + nire etxea’ izenburu izango dute. Izen-ematea doan da eta dagoeneko formaliza daiteke erakusketaren webaren bidez: www.expohbc.eus.


Inprimatu beharreko orri kopurua definitzea - LibreOffice Help\n< Calc/Defining Number of Pages for Printing\nOrria handiegia bada orrialde bakar batean inprimatzeko, LibreOffice Calc-ek hainbat orrialdetan inprimatuko du uniformeki banatuta. Orrialde-jauzi automatikoak beti leku aproposean kokatzen ez direnez, zerorrek ere defini dezakezu orrialde-banaketa.\nJoan inprimatu nahi duzun orrira.\nAukeratu Ikusi - Orrialde-jauziaren aurrebista.\nOrria automatikoki inprimatutako paperean nola banatuko den ikusi ahal izango duzu. Automatikoki sortutako inprimatze-areak marra urdin ilunez adierazten dira eta erabiltzaileak definitutakoak urdin argiz. Orrialde-jauziak (lerro-jauziak eta zutabe-jauziak) marra beltzez adierazten dira.\nMarra urdinak lekuz alda ditzakezu saguarekin. Laster-menuan aukera gehiago aurkituko dituzu; besteak beste, inprimatze-area bat gehitzea, eskala kentzea eta lerro- eta zutabe-jauzi gehiago txertatzea.\nIkusi - Orrialde-jauziaren aurrebista\nRetrieved from "https://help.libreoffice.org/index.php?title=Calc/Defining_Number_of_Pages_for_Printing/eu&oldid=1579976"\nThis page was last edited 11:06:08, 2016-06-20 by LibreOffice Help user WikiSysop.


Jakinduriek mundue erreko dau! - bizkaie.biz\nBizkaie! 2021-11-29 12:24 Euskerea berbagai\nJakinduriek mundue erreko dau! izenburupean, Kike Amonarriz izango da aurkezle Andoni Egaña eta Onintza Enbeitia bertsolariek, Xabier Artaetxebarria injineruak, Miren Basaras mikrobiologoak eta Josu Lopez-Gazpio kimikariak parte hartuko daben ekitaldian.\nJardunaldiak, Bidebarrieta Kulturgunearen eta UPV/EHU-ko Kultura Zientifikoko Katedrearen lankidetzegaz, euskerazko hiru berbaldi izango ditu, 10 minutukoak.\nBilboko Udalaren Bidebarrieta Kulturguneak Euskerearen Nazinoarteko Eguna ospatuko dau abenduaren 1ean, bertsozientziaren eskutik. Hitzordua Bilboko Bidebarrietako Liburutegiko Areto Nagusian izango da. 18:30ean.\nEkimena UPV/EHUk Euskerearen Nazinoarteko Eguna ospatzeko atondutako Euskerearen Astea programearen barruan dago (Zemendiaren 29tik abenduaren 3ra). Informazino gehiago eta egitaraua hemen.\nDiziplina bi buztartzea da kontua, zientzia eta bertsolaritzea. Halan da be, mugak gainditzea proponiduten da, zientzia kontau eta kantetan dauen funtzino berezia eskaintzeko publikoari. Kike Amonarriz aurkezlea eta soziolinguistea izango da ekitaldi honetako gidari. Ezagutza zientifiko zabaltzeko errima perfektua bilatzea helburu dauen ekitaldi honetan, Amonarrizegaz batera izango dira mikrofono aurrean, Andoni Egaña eta Onintza Enbeitia bertsolariak, Xabier Artaetxebarria injinerua, Miren Basaras mikrobiologoa eta Josu López-Gazpio kimikaria.\nJardunaldiak, UPV/EHU-ko Kultura Zientifikoko Katedrearen laguntzea dau eta, besteak beste, zientzialari bakotxak 10 minutuko berbaldia eskainiko dau euskeraz, labur-labur eta modu atseginean azaltzeko zenbait kontzeptu zientifiko: portaera altruistea naturan, One Health (osasun bakarra) ikuspegia gaixotasunei aurre egiteko eta uzkerren analisi kimikoa, hurranez hurran.\nBerbaldi bakotxaren ondoren, Amonarrizek gai bat emongo dau, bertsolariek irudimena askatu eta bertsotan inprobisetako aukerea izan deien; gainera, ekitaldian, bertaratutakoen ezagutzea be neurtuko da, beste modu batez neurtu be, eta irabazleek saria eroango dabe.\nXabier Artaetxebarria, injinerua: Zergatik gara onak?\nXabier Artaetxebarria Telekomunikazino Sistemen Injinerutzan lizentziau zan Nafarroako Unibersidadean eta doktorego-tesia Iruñeko CIMA ikerketa-zentroan egin eban, medikuntzan nahiz biologian erabilitako irudien analisi automatikorako algoritmoetan oinarrituta. Berbaldian, Zergatik gara onak?, naturan ikus geinkezan jarrera altruistak zelan garatu diran azalduko dau, baita izakera hau non agertzen dan hautespen naturalaren teorian zehar.\nMiren Basaras, microbiologoa: Mendeetako iraunkortasunari eutsiz\nMikrobiologoa eta Biologian doktoratua, Mikrobiologiako irakasle titularra da UPV/EHUko Medikuntza eta Erizaintza Fakultadean eta unibersidade bereko Mikrobiologia eta Osasunari buruzko Masterraren arduraduna. Bidebarrieta Kulturgunearen eszenatokian One Health -Osasun Bakarra- kontzeptua zer dan azalduko dau. Gizakien eta animalien osasuna interdependenteak dirala eta, aldi berean, bizi diran ekosistemetara lotuta dagozala dino kontzeptu honek.\nJosu López-Gazpio, kimikaria: Uzkerren analisi kimikoa\nJosu López-Gazpio, Kimika-Zientzietan lizentziau eta Kimikan doktorau zan Euskal Herriko Unibersidadean, eta irakaslea eta zientzia-dibulgatzailea da. Egun, Udako Euskal Unibersidadeko (UEU) Kimika saileko arduraduna da eta UEU eta UPV/EHUren Irakasleen Prestakuntzarako Unibersidade Masterreko irakaslea. Uzkerren analisi kimikoa berbaldian, Josu López-Gazpio danontzako ezaguna dan kontzeptu bat izango dau abiapuntu: Flatulentziek edo hesteetako gasek eragindako uzkerretatik beste kontzeptu zientifiko batzuk jorratuko ditu, besteak beste, gasen legeak, soinua, usaimena edo hartzidurea.\nOnintza Enbeita, Kazetaritzan lizentziatua, kazetaria eta bertsolaria da. Kazetari lanak egin ditu hainbat komunikabisetan, besteak beste, Berrian edo Euskal Telebistan. Onintza Enbeitak Bizkaiko Bertsolari Txapelketea irabazi eban 2018an eta txapela jantzi eban lehen emakumea izan zan.\nSartzea doban eta librea izango da leku guztiak bete arte. Bertaratzerik ez badago, aurkezpena streaming bidez jarraitu ahal izango da www.kulturguneatb.eus webgunean.


Kafe ehoa, txigortze naturalekoa, kafeinagabekoa; Uganda, Guatemala eta Nikaraguako aleekin egina. 250 g.\nGure ekoizle txikiek kafea metodo tradizionalekin lantzen dute, beti ingurumena zainduz. Gainera, arabica-kafea eta robusta-kafea nahastu dira kafea hau egiteko, oreka perfektua eta konpentsatua lortuz. Kafe bikaina eskaintzen digu, kafeinagabeko kafeen usain bizi eta bereizgarriarekin.\nEzin hobea da arratsaldean eta gauean, esnearekin edo bakarrik hartzeko.\nItaliar kafe-makinan eta paperezko iragazki-kafeontzian prestatzen da.\nOsagaiak: %100 kafea. Bidezko Merkataritzako osagaia.\nKafe liofilizatu deskafeinatua\nPrezioa 8,95 €\nPrezioa 3,40 €\nEtiopia Oro kafea\nPrezioa 6,30 €


Bergarako ostalarien manifestazioa, "kriminalizatuak" sentitu direlako - Bergara - Goiena.eus\nBergarako ostalarien manifestazioa, "kriminalizatuak" sentitu direlako\nJokin Bereziartua Lizarazu 2020-11-19 16:38\nBergarako ostalarien ordezkaritza bat Irala kalean, zapatuko manifestaziorako dei egiten. Argazkia: Bergarako ostalariak.\nBergarako ostalariak protestan irtengo dira etzi, azaroak 21, San Martin plazatik (18:00). Eusko Jaurlaritzak azaroaren 7an ateak berriro ere ixtera behartu ostean, "egoera dramatikoa" bizi dutela adierazi dute: "Nork ordainduko du bigarren itxiera hau? Ostalariok berriro?". Jaurlaritzak ostalariendako iragarri dituen laguntzak gaurtik eska daitezke, abenduaren 10era arte.\nAzaroaren 7an ateak itxi behar izan zituzten berriro, COVID19aren kutsatze datuek okerrera egin eta Jaurlaritzak behartuta. Eta ordutik "amesgaiztoa" bizi dute. Pandemiaren hasierako itxialdiak "min handia" egin bazien, bigarren honek "egoera dramatikoan" utzi ditu Bergarako ostalariak.\nEgoeraren zailtasuna ikusita, herriko ostalari guztiek –edo gehienak, behintzat– batzea erabaki dute, batasunak indar handiagoa emango diela sinistuta, eta manifestazioa deitu dute biharko, azaroak 21, San Martin plazatik irtenda (18:00). Aurreratu dute banatzaileen kamioiren bat ere batuko dela protestara, itxierak tabernariei ez ezik banatzaileei ere zuzenean eragiten dielako, besteak beste.\nHerritarrak ere deitu dituzte zapatuko manifestazioan parte hartzera.\n"Sektore kriminalizatua gara"\nManifestazioa deitzeko hainbat arrazoi dituztela adierazi dute eta herritarrei ere eskatu diete protestara batzeko. Besteak beste, sektore kriminalizatua izan direla sentitzen dute, eta ez daude gertu hori onartzeko: "Ez dugu onartzen ostalaritzaren aurka abiatu duten kriminalizazio kanpaina, alarma egoeran ezarritako arau guzti-guztiak errespetatu eta bermatu direlako".\nBergarako kasuan, diotenez, ez dago frogatuta agerraldirik izan denik taberna edo jatetxeren baten: "Ze datu edo informazio dago ostalaritza guztiz ixteko? Itxierara kondenatu duten sektore bakarra izan da ostalaritzarena. Bigarren mailako sektorea garela ulertu behar dugu? Nork ordainduko du bigarren itxiera hau? Ostalariok, beste behin ere?", galdegin dute. Eta beste galdera bat ere badute agintariei zuzendutakoa: "Agintariei urte luzez bete zaie ahoa Euskal Herriko ostalaritzaren maila eta erakargarritasuna mundu mailako onenetakoa dela esanez, lan eta dedikazio askokin lortutako fruitua dela. Non dago euren laguntza gehien behar ditugunean?".\nUdal Gobernuarekin batzarrak\nBergarako ostalariak orain gutxi hasi dira modu antolatuan elkartzen, eta dagoeneko egin dituzte pare bat bilera Udal Gobernuko ordezkariekin; oraingoz, bilerok elkar entzuteko baliatu izan dituzte, bereziki, eta asmoa dute elkartzen jarraitzeko. Udalak ez dizkie zergak eta terrazen tasak kobratuko bigarren itxialdi honetan ere, eta, plan integralaren aurkezpenean adierazi zutenez, Gobernua aztertzen ari da ze beste laguntza eskaini: "Badakigu sektore oso garrantzitsua dela Bergararentzat".


Gorka Intxaurbe Etxebarria\t2009-07-24 10:42 Bertsolaritzea\nAspaldian egon naz artikulurik eskribidu barik. Nire faltea euki dozuelakoan, bertso galantak ekarri deutsuedaz oraingoan Ikastolen Alkarteak argitaratu dituan 'Mikrofonora heldu nahirik' eta 'Bizkaiko loreak' liburuetatik, hatan be.\nBerrogeta lau bertsolarik emon dabe izena Euskal Herriko Bertsolari Txapelketa Nagusirako\nBizkaie! 2009-07-02 10:28 Bertsolaritzea\nHamalau saiotako txapelketea izango da eta, 2005eko arrakastea errepetiduteko asmoz, BECen izango da finala. Txapeldun barria nor dan abenduaren 13an jakingo da.\nTxikien txapela Lapurdira eta handiena Gipuzkoara\nBizkaie! 2009-06-22 11:13 Bertsolaritzea\nEuskal Herriko XXI. Eskolarteko Bertsolari Txapelketan, txikien mailan Ortzi Murua azkaindarra izan zan txapeldun eta Mikel Iturriotz urretxuarra txapeldunorde. Handien mailan Ane Iturriotz urretxuarrak eskuratu eban txapela eta Ane Labaka lasartearrak bigarren postua.\nBertsolantegia 2009, garagarrilaren 1etik 3ra\nBizkaie! 2009-06-19 11:50 Bertsolaritzea\nBelaunaldien arteko hartu-emonak eta gogoetak bultzatzeko helburua dauka ikastaro honek. Bertsolaritzea eta bertsogintzea bere horretan bakarrik landu barik, bertsolaritzea eta beste arte diziplinen arteko erlazioak bultzatu eta sendotzeko foroa landu nahi da bertan.\nEuskal Herriko XXI. Eskolarteko Bertsolari Txapelketako finala Altsasun jokatuko da bagilaren 20an\nBizkaie! 2009-06-16 11:41 Bertsolaritzea\nIkastolen Konfederazinoak, Bertsozale Elkartearen lankidetzeagaz eta Altsasuko Udalaren babespean antolatutako txapelketako finala Altsasuko Burunda frontoian jokatuko da datorren zapatuan, bagilaren 20an, goizeko 11:00etan hasita.\nUnai Gaztelumendi txapeldun VIII. Plazatik Gaztetxera txapelketan\nBizkaie! 2009-06-16 11:08 Bertsolaritzea\nOndokoak izan ziran Mutrikuko finalean kantau ebenak: Egoitz Alkorta herriko semea, Hodei Iruretagoiena zarauztarra, Ekhi Erremundegi baionarra, Unai Gaztelumendi añorgarra, Beñat Iguaran amasarra eta Ander Elortegi natxituarra.\nBeñat Olano eta Ander Solozabal gasteiztarrak, Arabako eskolarteko txapeldun\nBizkaie! 2009-06-08 11:14 Bertsolaritzea\nTxapelak bigarrengoz Ander Solozabalen burua aukeratu dau, eta bigarren saria igaz hirugarren geratu zan Xabi Igoarentzat izan da. Bi honeek eskuratu dabe, Beñat eta Perugaz batera Altsasun jokatuko dan Euskal Herriko Eskolarteko txapelketako finalerako txartela. Finala bagilaren 20ean izango da, Altsasuko Burunda pilotalekuan.\nBeñat Mendia eta Pello Ormazabal txapeldun Bizkaiko Eskolartekoan\nGorka Intxaurbe Etxebarria\t2009-06-08 11:07 Bertsolaritzea\nBarikuan jokatu zan Bizkaiko Eskolarteko XXVI. Bertsolari Txapelketea Indautxuko 'El Carmen' aretoan. Gustura entzuteko moduko saioa izan zan. Danek egin eben ahalegina, baina, azkenean, bertsoren bat 'azarteteak' ipinten deutsu txapela buru ganean, oindino gehiago edade honeetan.\nBizkaiko Eskolarteko XXVI. Bertsolari Txapelketako finala bagilaren 5ean, Bilbon\nBizkaie! 2009-06-03 17:14 Bertsolaritzea\nBizkaiko Ikastolen Elkarteak antolatuta, datorren barikuan, ekainaren 5ean, jokatuko da Bizkaiko Eskolarteko XXVI. Bertsolari Txapelketako finala, Bilbon, Indautxuko ‘El Carmen’ aretoan, goizeko 11:00etan.\n2009ko Arabako Eskolarteko Txapelketako finalaren zain\nBizkaie! 2009-06-01 14:18 Bertsolaritzea\n2009ko Arabako Eskolarteko Txapelketako sei finalisten izenak erabagi dira astegoienean: Ander Solozabal, Maria Izaga, Ainhoa Comas, Estitxu Saratxo, Elyem Chej eta Xabi Igoa.\nBalendin Txiki III. Bertso-paper lehiaketako sariak banatu ditue\nBizkaie! 2009-05-20 12:09 Bertsolaritzea\nMaiatzaren 15ean emon ziran Balendin Txiki III. Bertso-paper lehiaketako sariak, VII. Euskal Eguna eta IX. Getxoko Bertsolari Gaztetxoen jaialdiaren barruan. Parte-hartzaileak Getxoko hezkuntza arautuko ikasleak izan dira, LHko 5 eta 6.mailakoak. Gai honi bertso bategaz erantzun behar deutse: Zein da zure ustez getxoztarrik famatuena?\nHitzetik Hortzerak 20 urte\nBizkaie! 2009-05-19 12:06 Bertsolaritzea\n'20 urte beteteak hainbeste merezidu dauela eta jaia egin behar dogu'. Maiatzaren 22an izango da, Bilboko Kafe Antzokian, iluntzeko 20:00etan. Urte guztiotan aurkezle izandakoen agerraldiek gidatuko dabe jaia eta 30en bat bertsolarik kantauko dabe oholtzatik.\nBizkaiko eskolarteko idatzizko bertsolari txapelketearen emoitzak jakinarazo ditue\nGorka Intxaurbe Etxebarria\t2009-05-18 14:01 Bertsolaritzea\nHonezkero badakiguz Bizkaiko Eskolarteko XXVI. Bertsolari Txapelketako emoitzak. Juanjo Respaldizaren eskutik ailegau jakuz idatzizkoarenak, bat-batekoak hil honen azkenerantza hasiko dira-eta.\nGetxo bertsolari gazteen topagune\nBizkaie! 2009-05-08 12:16 Bertsolaritzea\nGetxoko Bertsolari Gaztetxuen IX. Eguna maiatzaren 15ean ospatuko da, aurten, Areetako Andrés Isasi Musika Eskolan, goizeko 10:30etan hasi eta 12:00ak bueltan amaituko dan ekitaldian.\nUdabarriko XXV. Bertso Saioak Santutxun\nBizkaie! 2009-05-07 18:40 Bertsolaritzea\nSantutxuko Bertso Eskoleak eta Bilboko Udaleko Kultura eta Hezkuntza Sailak antolatzen daben jaialdi honetan, ohiko hiru erakustaldi eta bertsolarien bat-bateko jardunaz gan, musikea eta film laburrak buztartuko dituan beste ekitaldi bat be ikusi ahal izango dira.\n'Jakinek ez deko kalterik'\nBizkaie! 2009-05-06 11:31 Bertsolaritzea\nSopelako Nikola AEK euskaltegiak antolatzen dauen Esaera Zaharren XVI. Txapelketea 'Jakinek ez deko kalterik" lemapean egingo da aurten, Igaz hildako Gotzon Garate gogoan izanIK.\nIgor Meñikaren bertsoak eta bertso-paper lehiaketak\nGorka Intxaurbe Etxebarria\t2009-04-30 11:14 Bertsolaritzea\nAurreko astean ailegau jatan Begitu15, Arratiako aldizkaria. Zenbaki bakotxean, arratiar bertsolari batek bere bertso idatziak iminten ditu bertan. Oraingoan, Igor Meñika arantzazuarrarenak leidu ahal izan doguz. Nire eretxian, berezkoa eta gustura entzuten dan bertsokerea euki dau Igorrek, publikoarengana ailegetan dana. Zeuek be igarriko deutsazue:\nOiartzungo Bertso Astea maiatzaren 1etik 8ra\nBizkaie! 2009-04-29 11:25 Bertsolaritzea\nHerriko bi ikastetxeetan hezkuntza arautuan bertsolaritzea lantzeaz gan, eskolaz kanpoko ekintza moduan aukeratzen dabe ume askok. Gustuko dabenek aurrera be hobetzen jarraitzeko eskolarik ez jake falta. Ikasten hasi barri diranak eta bertsotan urte mordoa daroezan bertsolariak, danetarik dago Oiartzunen.\nUnai Gaztelumendi eta Maddalen Arzallus nagusi astegoienean\nBizkaie! 2009-04-28 10:36 Bertsolaritzea\nZapatu gauean Osinalde Sariketako finala be jokatu zan eta Maddalen Arzallusek irabazi eban. Entzuleen gustoko bertsolaria Mikel Artola izan zan eta bertso onenaren saria, barriz, Miren Amuriza bizkaitarrak eroan eban.\nHerrien arteko IV. Berba Probak Mungian\nBizkaie! 2009-04-24 11:55 Bertsolaritzea\n‘Lagune, igerri esakune!’ lelopean, herritarren ekimenari esker eta Txokolo kultur alkarteak bultzatuta, maiatzaren 9an Herrien arteko IV. Berba Probak egingo dira. Goizeko hamaiketan hasita, Mungiako eta inguruetako esakuneak eta bertsoak batzen dituan txapelketearen hirugarren edizinoa da aurtengoa. Izena emoteko epea apirilaren 26an amaituko da (berbaprobak@gmail.com).\n‹‹ Aurrekoak 1 2 3 4 ... 57 58 59 60 61 62 63 64 ... 82 83 84 85 Hurrengoak ››


Nafarroa, ekitaldi eta festez beteta abuztuaren zehar. Noticias de Gipuzkoa\nNafarroa, ekitaldi eta festez beteta abuztuaren zehar\nEP - 2017(e)ko abuztuaren 3a, osteguna - 11:14etan eguneratua\nEncierro de fiestas de Tafalla. Fotos: UNAI BEROIZ / IÑAKI PORTO / EDUARDO SANZ\nBILBAO. Faltzes, Tafalla, Otsagabia, Martzilla eta Uharte-Arakilek udako festa deigarrienetako batzuk prestatuko dituzte abuztuan zehar Nafarroan, Nafarrako Gobernuak adierazi duenez. Aukera guztien artean, bisitarientzat oso ekitaldi bitxiak azpimarra daitezke:\nFaltzesko Piloneko entzierroa Nafarroako jai-agendako nahitaezko ekitaldietako bat da. Herriko zaindariaren jaietan, abuztuaren 13tik 20ra bitarte, zezenen aurrean egiten den 800 metroko lasterketa harrigarria da, aldapan beherako ibilbide estu eta malkartsuan gainera. Gazteek bere ausardia frogatu behar dute, alde batean mendia eta bestean amildegia daudelako.\nHalaber, antzerkiek, berbenek, kontzertuek, peñek, nobilladek eta zezenketek betetzen dituzte Tafallako Jaien programazioa abuztuaren 14tik 20ra bitartean. Aipagarriak ere bere zaindari Jasokundeko Andre Mariaren eta San Sebastianen omenez egiten dituzten ekitaldi erlijioso nagusiak (Salberako Igoera), dantzariek, dultzaineroek, txistulariek eta erraldoi eta kilikien konpartsak ere bertan parte hartuz.\nOripehan izeneko jaiak, Otsagabian, Nafarroako jaien beste alderdi bat erakusten digu. Uda guztietan bezala, abuztuaren 26an herriak duela 100 urte zuen bizimodua gogoratuko da. Auzotarrek antzinako ohiturak berreskuratu eta erakutsiko dituzte, adibidez matatxerria edo gari-jotzea. Garbitzaile, irule edo bizarginen eguneroko zeregina ere antzeztuko dute, lanbide horiek herrian aspaldi desagertu baitziren.\nEgun berean, abuztuaren 27an, Martzillan Rabiosa Jaurtitzea egingo da. Nekazaritza eta kirola elkartzen dituen lehiaketa da, eta bertan parte-hartzaileek zainzuri-laboreetan erabiltzen den aitzurra jaurti behar dute Martzillako gazteluko babes-erretenean, ahalik eta urrunen iristen ahaleginduz. Abuztuaren 27an (igandea), David Miqueleiz atleta nafarrak 37,60 metroan ezarritako errekorra gainditzen saiatu ahal izango dira lehiakideak.


Stock eta kale azoka egingo dute Ordizian ostiralean hasita - Goierriko Hitza : Goierriko Hitza\nStock eta kale azoka egingo dute Ordizian ostiralean hasita\nOrdizian Merkatari Elkarteko 14 saltokik parte hartuko dute. Ostiralean eta larunbatean jarriko dituzte postuak, goizez eta arratsaldez.\nOrdizian merkataritza, ostalaritza eta zerbitzuak elkarteak, Ordiziako Udalaren laguntzarekin, 17. Stock eta kale azoka antolatuko du martxoaren 1erako eta 2rako. Ekimen honetan bi ekintzak bat egingo dute: stock azoka Plaza Nagusian egingo da, eta kale azoka herriko kaleetan, produktuak saltokien aurrealdean aurkeztuta.\nDendarientzat eta herritarrentzat erreferente bihurtu den ekintza hau ostiralean eta larunbatean, goiz eta arratsaldez egingo dute beste behin. Produktuetan beherapen handiak aurkitzeaz gain, stock eta kale azo-\nkako edizio honetan parte hartzen duten Ordizian elkarteko saltokietan trukatzeko 50 euroko hiru erosketa txartel zozkatuko dira. Eta txikientzat, larunbatean, haur txokoa jarriko dute puzgarri eta beste aukerekin, stock gunean.\nOrdiziako 14 saltokik parte hartuko dute edizio honetako stock azokan; kale azokan, berriz, herrigune historikoko 10 saltokik eta Plaza Nagusiko 4 saltokik. Ingurune ireki, eroso eta atsedengarri batean, haien produktuak eskaintzeko aukera emango die ekintza honek, herriko kaleetatik ibilbidea erakargarriagoa eginez.


Casting-a ( Eskularru beltzak 2)\nEgilea: Sirats Urrejola Data: azaroak 06, 2020\nIzenburua: Eskularru Beltzak: Casting-a\nBi talde daude Institutuan, batetik sua taldea: Institutuaren jabe sentitzen direnak, indarra transmititzen dute. Beire, Lete eta Kar. Bestetik, Eskularru beltzak: Sua taldearen kontrakoa dira; hauek, oso lotsatiak dira, baina Baba beraien taldean dagoenetik indartsuak sentitzen dira. Mutila ere ondo sentitzen da bere familia berriarekin. Bi talde hauek ez dira oso ondo moldatzen. Gainera Beire haserre dago bere lagun Lete Babarekin ondo konpontzen delako; bere laguna zenak berari min handia egin zion eta horregatik ez du berarekin ezer jakin nahi.\nUrte honetan sorpresa ugari izango dira, eta baita arazoak ere, Beyonce-ren belarrietara casting bat egingo dela helduko da. Beire mozorro festa bat antolatzen dago eta Baba berriro ere eskularru beltzak jantzita ring gainera igoko da borrokatzeko. Gimnasiora bere lagunak direnak eta ez direnak joango dira ikustera. Baina denak handik ez dira pozik aterako, zergatik izango ote da? Beirek Baba ezagutu ez balu ondo moldatuko lirateke?\nNiri liburu hau asko gustatu zait, Eskularru Beltzak 1 bezalaxe. Hirugarren liburua irakurtzeko gogoa daukat. Netflix-eko telesailak baino intriga gehiago eman dit liburuak. Asko gustatu zaizkit pertsonen izaerak, baina Lindak amorrua trasmititzen dit ez dakit zergatik, orokorrean larregi gustatu zait. Beirek esaten duen bezela ezin dut sinetsi liburu hau hainbeste gustatu izana. Hirugarren liburua irakurriko banu mundiala izango litzateke, leopardo bat korrikan baino arinago irakurriko nuke!


Donostiako LABe-Digital Gastronomy Lab-en ekintzailetza gastronomikoari buruzko topaketa bat egingo da ekainaren 21etik 23ra bitartean - SPRI\nGrupo SPRI » Up-euskadi » Ekintzailetza » Donostiako LABe-Digital Gastronomy Lab-en ekintzailetza gastronomikoari buruzko topaketa bat egingo da ekainaren 21etik 23ra bitartean\nDonostiako LABe-Digital Gastronomy Lab-en ekintzailetza gastronomikoari buruzko topaketa bat egingo da ekainaren 21etik 23ra bitartean\n10 ekaina, 2019\n“San Sebastian Gastronomy Startup Weekend” ekitaldian, gastronomiarekin eta berrikuntzarekin lotutako ideiak eta proiektuak garatu eta, epaimahaikide eta mentore adituen laguntzaz, negozio-eredu bihurtzeko aukera izango dute ekintzaileek.\nEkitaldia Tabakalerako LABe – Digital Gastronomy Laben izango da ekainaren 21etik 23ra, eta ekintzaile, sortzaile, foodie, diseinatzaile, chef eta komunikatzaileei zuzenduta dago, besteak beste.\nEkainaren 21etik 23rako asteburuan, Basque Culinary Centerreko LABe-Digital Gastronomy Laben, “San Sebastian Gastronomy Startup Weekend” egingo da, alegia, ekintzaileei, epaimahaikide eta mentore adituen laguntzaz, gastronomiarekin lotutako ideiak eta proiektuak eraldatzeko eta proiektatzeko moduak irakatsiko dizkien ekitaldia. Arlo gastronomikoaren ekoizpen-, banaketa-, eraldaketa- eta kontsumo-faseetako erronketako batzuei irtenbidea emateko aplikazio, plataforma, gailu, ekipamendu eta bestelako negozio-eredu berritzaileak jorratzeko aukera izango da.\nEkintzailetza helburu duen topaketa honek berrikuntza irekiko ekosistema sortzeko asmoa du, ekintzaileek partekatzeko, ikasteko, sortzeko, beren komunitatea indartzeko eta dibertitzeko aukera izan dezaten. Donostiako Startup Weekend ekitaldia, Techstars ekintzaileei laguntzeko sare globalak sustatutakoa, sektore guztietako pertsonei irekita dago baldin eta berritzaileak, sortzaileak, foodieak, diseinatzaileak, ingeniariak, chefak eta kudeatzaileak badira, besteak beste. Munduko 140 herrialdetan baino gehiagotan egin izan dira Startup Weekend ekitaldiak, baina gastronomiaren balio-kateari buruzko hau Donostian egingo den lehena izango da.\nParte-hartzaileek aurkeztuko dituzten ideiak eta proiektuak gastronomiaren balio-katea hobetzeko edozer arazo edo proposamenekin lotura izan dezake (prototipo fisiko bat, elikagai bat, metodologia berri bat edota web edo mugikor aplikazio bat sortzea, adibidez). Parte-hartzaileek taldean egingo dute lan ideia hori sortzen eta eraldatzen, epaimahaikideen eta mentoreen feedbackarekin.\nEkitaldia ostiraleko 18:00etan hasiko da; parte-hartzaileek ideiak sortu eta azalduko dituzte. Ondoren, onenak hautatuko dituzte han sortutako taldeek gara ditzaten larunbatean eta igandean, hainbat dinamikaren bitartez. Ideiak nitxo edo arazo jakin batekin erlazionatuta egon daitezke, eta horien irtenbideak gastronomiaren arloan pertsonei onura ekartzeko, eraldaketa bat sortzeko, eragin positiboa eragiteko eta bideragarritasun ekonomikoa izateko balioko du.\nJardunaldietan hainbat epaimahaikide eta hamar bat mentore aditu izango dira, guztiak tech fooden, berrikuntzaren, diseinuaren, inbertsioaren eta ekintzailetzaren arlokoak. Gainera, parte-hartzaileek ekintzaile arrakastatsuen hitzaldiak entzuteko aukera izango dute, eta ideia bat nola bideratu, azkar prototipatu, negozio-eredu bihurtu eta aldaketarekiko moldagarri izan ikasteko ere bai.\nIgande arratsaldean, taldeek beren proiektuak aurkeztuko dituzte eta irabazle bat aukeratuko da. Saria “Culinary Action!”en ekintzailetza babesteko programen laguntza izango da, hau da, ekintzailetza eta gastronomiarekin lotutako negozioen sorrera sustatzen duen Basque Culinary Center-en ekimenarenak. Bestalde, talde irabazleko kideek hiru hilez LABe-Digital Gastronomy Laben espazioak erabiltzeko aukera izango dute.\nEkitaldi honetan, LABe-Digital Gastronomy Labek eta Basque Culinary Center-ek gastronomiaren berrikuntza eta ekintzailetza sustatu eta nabarmendu nahi dute, espazio berria sektorean kokatzeko eta, gainera, ekintzaileen eta berritzaileen komunitatearen arteko harremanak sendotzeko.\nIzena eman daiteke jada https://www.eventbrite.com/e/san-sebastian-gastronomy-techstars-startup-weekend-tickets-61615094406 webgunean. Leku berean, egitarauari, mentoreei eta epaimahaikideei buruzko informazioa dago.\nTalentua eta Berrikuntza sindrome metabolikoan: SJT Molecular Research\nTagenea-k etiketa adimendunen belaunaldi berri bat garatu du retail eta logistika sektoreetarako\nBizipoz eta Saiolanek elkarrekin lan egingo dute langilen bizi-kalitatea hobetzeko\nAraba Ekinean ekimenak aurkeztu du 2020an ekintzailetza bultzatzeko jardueren egutegia\nSprilur-ek eta Erandioko Udalak akordio bat lortu dute laguntza emateko Axpe ind...\nTapiak Basque Railway jardunaldian azpimarratu duenez, abiadura handia martxan j...\nAurten SPRI Taldeak %8 handituko du euskal enpresentzat eta industriarentzat bid...\nMachine Learning arloko Europako kongresu garrantzitsuena Euskadin egingo da 202...\nArtechek soluzioak instalatu ditu AEBetako parke eoliko batean...\nNeurologyca, Europako puntako hamar neuromarketin-aholkularitzetako bat...\nHiri-arkitektura, trantsizio energetikorako aliatua...\nSafibi-k ETEei laguntzen die 4.0 Industriaranzko trantsizioan...


Micky y Los Tonys - Wikipedia, entziklopedia askea.\nMicky y Los Tonys 1960ko hamarkadako espainiar pop-rock talde bat izan zen. Bere hasierako kideak Miguel Ángel Carreño Micky ahotsean, Tony de Corral gitarra-jole bakarlari bezala, Fernando Argenta erritmo gitarran, Juan Fuster baxuan eta Enrique Moddell baterian izan ziren.\nTaldekideek 1960an ezagutu zuten elkar Santiago Apóstol Klubean, urte horretako urriak 12 arte debutatu ez zuten arren. 1962an Price Antzoki Zirkuan antolatu zen lehen jaialdian parte hartu zuten, kartela Los Pekenikes, Los Estudiantes eta Dick y Los Relámpagosekin banatuz. Hasieran soilik Los Tonys deitzen ziren arren, Micky taldeko lider bihurtuko zen. Izan ere, abeslaria laster izan zen "gomazko gizona" bezala ezaguna bere keinu eta mugimenduengatik.\n1963an euren lehen diska grabatu zuten Zafiro diskoetxearekin Billy J. Kramer & The Dakotasen "The Rhythm of the Rain", "Loop the Loop", "You're the Devil in Disguise" edo "Bad To Me" arrakastekin, azken hau "No me dejes" kantuan bihurtu zutelarik.\n1964 taldearen errekonozimendu handien eta musika produktibitate gehieneko urteetako bat izan zen. Hortik irten ziren "La luna y el Toro", "Zorongo Gitano" edo "Guadalajara" kantuak (Ingalaterratik zetorren musika instrumentalaren eragin nabarmenekoa, The Shadows kasu) The Holliesen "Here I Go Again" bezalako bertsioekin, eurek "Vuelvo Otra Vez" bezala itzuli zutena.\n1965ean, Micky y Los Tonys taldearen arrakasta hain handia zen kontzertuak emateko eta zinean parte-hartzeko eskaintzak iritsi zitzaizkiela. Hala, Megatón ye-ye filmean agertu ziren, Mickyk protagonizatua, Jesús Yagüek zuzendua eta Francisco Larak ekoiztua. Filmeko soinu bandatik (osorik taldeak sortu zuena) "I'm Over" (filmean Los Shakersek joa) "Ya No Estás", "Sulfer Soap" edo "Pretty Baby" nabarmentzen dira.\nUrte horretan bertan Fernando Argentak taldea utzi behar izan zuen soldadutzara joateko, eta bere ordez Francisco Ruiz sartu zen taldean, Los Shakers taldea utzi berri zuena.\n1966an taldearen arrakastak jarraitu egiten du gai sarkastikoekin, baina euren bereizgarria zen instrumentu gogortasunezko soinuarekin. Hala, "Guau, Ladrido del Perro Cuando Ladra", "No comprendemos por qué no somos millonarios" eta bere karrerako bi kantu bereizgarriago ("No sé nadar" eta "La gallina") iritsi ziren. Urte horretan bertan, Madrilen The Kinks taldearen hasierako gonbidatua izateko pribilegioa izan zuten.\n1967an Mickyk zinearekin lotua jarraitu zuen. Hala, Massielekin eta Bruno Lomasekin Victor Auzek zuzendutako "Codo con codo" eta "La vida sigue igual" Julio Iglesiasekin batera protagonizatu zituen, non bera antzeztera mugatzen zen. Gainera, irrati esatari bezala nabarmentzen hasi zen Radio Madrideko bere saioa zen "Windy Club"ekin.\nMickyren bizitza independente bat hasteko erabaki hau taldea kaltetzen hasi zen, 1970ean Micky y Los Tonysek euren karrerari amaiera eman zioten arte. Abeslariak bakarlari bezala hasi zuen bere karrera RCA diskoetxearekin berehalako arrakastak lortuz, "El chico de la armónica" edo "Soy así" kasu, Los Brincos taldeko bateria-jotzaile ohia zen Fernando Arbexek idatziak. Bakarlari bezala izan duen karrerako bere beste arrakastetako bat 1975eko "Bye bye Fraeulein" da, Espainian lehen postua lortzen duena, baina baita Alemania eta Herbehereetan ere. 1977an Mickyk 1977ko Eurovision Kantu Jaialdian parte hartu zuen "Enséñame a cantar" kantuarekin, bederatzigarren postuan geratuz.\nMicky y Los Tonys berriz 1981ean elkartu ziren, Columbia Recordsentzat single bat eta Belterrentzat LP bat 1982an grabatzeko, zuzeneko kontzerturen bat edo beste ere eginez.


Egilea: Momo ordua: 21:27\njune ulacia larrañaga 2016(e)ko maiatzaren 24(a) 21:24\nOraindik irakurri gabe, baina zuk kontatutako zatiarekin irakurtzeko grina erabat piztuta! Azkenean, euskarazko liburu egoki bat gomendatu diguzula uste dut. Ea istorioak dibertigarriak iruditzen zaizkidan...\nMaria Ayestaran 2017(e)ko otsailaren 26(a) 22:36\nLiburu xelebre eta oso gomendagarria. Niri gehien gustatu zaidan istorioa "Unibertsateko harakinak" da.\nEuskaraz irakurri dudan libururik onenetakoa.


Ikastolen Elkarteak, Elkar-ek eta Katxiporretak elkarlanean | Aldizkaria\nIKASTOLA 216 > ikastolak > Ikastolen Elkarteak, Elkar-ek eta Katxiporretak elkarlanean\nAurkezpenean parte hartu zuten egitasmoa aurrera atera duten egile eta koordinatzaileek\nAintxine Mendizabalek, proiektua koordinatzen ari denak, Lotura Filmseko arduradun Juanba Berasategik eta Uxue Alberdi idazle eta bertsolariak.\n‘Lur eta Amets. Euskal Herriaren Historia’ egitasmoa aurkeztu zuten urriaren amaieran Donostian, Ikastolen Elkarteak, Elkar-ek eta Katxiporretak elkarlanean abiarazitako proiektua. Gure herriaren historiaren irakurketa geure ikuspuntutik berreraiki eta eskuragarri jartzeko asmoz sortu da egitasmoa. Gaztetxo eta haurren beharrei begira pentsatu baina familia osoarentzat ere baliagarriak diren edukiak garatu dituzte.\n‘Lur eta Amets. Euskal Herriaren Historia’ proiektua Ezagutza liburuan oinarritzen da, baina horrezaz gain ipuin liburu sorta batek (oraingoz sei eta beste hiru martxan), mahai joko batek eta webgune batek osatzen dute.\nProiektua ez da oraingo ekoizpenarekin amaitzen. Aitzitik, jarraipena izango du, ipuinen bitartez, webgunea garatuz eta edukiz berrituz eta gehituz, eta bestelako egitasmo batzuk abiaraziz, Donostiako aurkezpenean iradoki baino gehiago desio gisa aipatu zuten bezala. Izan ere, gogoa badago, eta garbi esan zuten, egitasmoa marrazki bizidun bilakatzeko. Horren aurrerapen gisa, proiektuaren spot gisa aurkeztu zuten hiru minutuko trailer bat erakutsi zuten. Bildutako jendeak oso harrera ona egin zion egitasmoari.\nHorretarako, ordea, ez da nahikoa Ikastolen Elkartea, Elkar eta Katxiporretaren arteko elkarlana. Horregatik, Olatz Osak, hiru elkarte horien izenean hitza hartu zuenean, eragile gehiagoren kolaborazioa eskatu zuen: “Bidelagun berriak inguratu nahi genituzke proiektura, konbentzituta baikaude, indarrak metatuz datozen belaunaldientzat, hezkuntza komunitatearentzat eta oro har euskal gizartearentzat baliagarria den ekarpena egitea lortuko dugula”.\nElkar eta Katxiporreta elkarlanean


zulotik - Blogak.eus\nCHE GUEVARA CAMINOS DE REBOLUCIÓN Medikua, Argentinarra,… ezizen askoko gison aizan zen Ernesto Guevara del a Serna baina, bere itzala mundu osora zabaldu zuen izena dudarik gabe El Che izan zen. Historian inperialismoarena urkako borrokan eta gizarte sozialista bat lortzeko ahaleginean izan den militanterik handiena. Bere ametsean sinismen osoa zuen et aura lortzeko bizitza borrokan eman zuen. 1928an jai ozen Argentinan, etxe oneko familian hasia Ernesto medikuntzan lizentziatu zen 19 urterekin. Ikasketak egiten zebilela Ertamerikan zehar bidaia luze bat egitea erab...\nApirilaren 17an, Ikus-entzunezko komunikazioko hirugarren mailako ikasleoi bihotz zati bat lapurtu ziguten. Goizeko ordu txikitan joan ziren zure bila, ehiztaririk koldarrenen antzera, eta gauaren iluntasunean eraman zintuzten. Telebistan garaikur gisara erakutsi ondoren, bost egun eta bost gau luzez eduki zintuzten euren hatzaparretan; mehatxuz, burlaz eta jipoiez jositako 120 ordu amaigaberen agonian. Orain, Alcala Mecoko espetxean zaude, Euskal Herritik ehunka kilometrora; baina, halere Iosu, jakin ezazu urruti egon arren gurekin zaudela, gu zurekin gauden bezalaxe. Zaila zaigu denbora...\nzulotik | 2008-05-14 17:01\nAurreko astean, iragarkiek izan duten bilakaeraren inguruan hitz egiten egon ginen eta harrigarria da benetan nola aldatu den mundu hau. Gero eta ideia berriagoak sortzen dira, baina guzti hori teknologiak izan duen aurrerapenari esker. Duela bi urte, BMW-k X3 markako kotxea kaleratu zuen eta telebistako iragarki bikain baten bidez ikusteko aukera izan genuen. Neri asko gustatu zitzaidan, ea zer iruditzen zaizuen zeuei!!!\nzulotik | 2008-05-14 16:37\nAurreko udan lau lagunekin batera joan nintzen Andaluziara. Abuztuan, motxila eta kanpin denda hartu eta Tarifan instalatu ginen aurrenez. 15 egunetan zehar, Tarifatik Cadizeko kosta zeharkatuz Huelvaraino heldu ginen. Conil , Chiclana, Caños de Meca…bezalako herriak zeharkatuz. Eguraldi bikaina egin zigun eta topera disfrutatu genuen. Oso bidai polita, errepikatzeko modukoa.tagzaniapasteCADIZ map\nzulotik | 2008-05-14 16:17\nGaztelugatxeko Doniene edo Gaztelugatxe Bizkaiko kostaldeko interesgune turistikoetako bat da. Kostaldetik gertu dagoen arrokazko uhartetxo bat da eta bertara zubi bat pasatuz iritsi daiteke. Bermeon dago, Bakiotik gertu. Goian baseliza bat dago 229 eskailera igo ondoren. Ohituraren arabera bertara igotzen denak ezkila hiru aldiz jo behar du eta desio bat eskatu. Modu honetan eskilarak igotzen egindako esfortzua ordaintzen da. Askotan joan naiz bertara eta zoragarria iruditzen zait oraindik ere. Horregatik, Bizkaiako parajerik ederrenetariko hau ez baduzu oraindik ezagutzen, gomendatuko niz...\nzulotik | 2008-05-12 15:17\nThe end The Doors-The End\nzulotik | 2008-04-15 15:28\nDaniel Innerarity Denborak aurrera egin du eta jada ez dira garai bateko garaiak gizartearentzat. Egun zientziak eta teknologiak aurrerapen asko ekarri dituzte, hainbat arloren hobekuntza sortuz nahiz eta hobekuntzen ondorioak sarritan gizartearen kaltetarako izan ere. Hau da, adibidez erdi aroko gerrak odoltsuak eta ankerrak izan zitezkeen, egun teknologia eta zientziaren garapenari esker gerra materiala hobetu da baina ankerkeria eta suntsipena ere erdi aroan iruditu baino mila aldiz okerragoak dira. Informazioarekin ere gauza bera gertatu da. Lehengo zaharrak ez ziren gu baino jak...\nLan ona, Mikel, baina lotura horiek ez daude guk azaldu genituen moduan, hitz edo esaldi batean txertatuta. Mesedez, aldatu eta ipini guk ikasi gen...


Enpresa barruan ere partaidetza sustatzeko proiektua martxan jarri du Iraurgi Berritzenek\nBerriak Enpresa barruan ere partaidetza sustatzeko proiektua martxan jarri du Iraurgi Berritzenek\n2015/05/14, Osteguna - 01:00\nKrisiak enpresen egunerokoan eragindako ondorioek erakutsi dute enpresen barruan eta lan egiteko moduetan ere berrikuntza beharra dagoela, pertsonen partaidetza bultzatzeko eta lurralde eta enpresa proiektu lehiakor, jasangarri eta partekatuak eraikitzeko. Hala antzeman dute eskualdeko eragileek, eta horri erantzuna emateko asmoz, Azkoitiko Iraurgi Berritzenek (Azkoitiko eta Azpeitiko udalak) proiektu bat jarri du martxan.\nEnpresa, langile eta erakunde ordezkariez osaturiko topaketa eta mahai inguruak antolatzen ari da, eragile desberdinen arteko konpromisoak eta akordioak sustatzeko. Horretarako, azken hilabeteetan enpresa partaidetzari buruz enpresa eta eragile sozialakin lan saioak egin ditu, sensibilizazio eta kapazitazio saioak euskal enpresa esperientzien bitartez, eta eragile anitzeko mahai inguruak, hausnarketa eta neurri zehatzen proposamena adosteko. Egitasmo hau, Iraurgi Berritzenek koordinatu -Urola Erdiko sustapen ekonomiko eta berrikuntzarako agentzia moduan- eta Gipuzkoako Foru Aldundiaren Berrikuntza, Landa Garapena eta Turismo Sailak fi nantziatu du.